				|

		52014PC0544

			Pasiūlymas TARYBOS SPRENDIMAS kuriuo nustatoma pozicija dėl Migruojančių laukinių gyvūnų rūšių išsaugojimo konvencijos šalių pateiktų pasiūlymų iš dalies pakeisti Konvencijos priedus, kurios Europos Sąjungos vardu turi būti laikomasi vienuoliktajame Šalių konferencijos susitikime /* COM/2014/0544 final - 2014/0252 (NLE) */

			   	AIŠKINAMASIS MEMORANDUMAS
1. Migruojančių laukinių
gyvūnų rūšių išsaugojimo konvencija (dar žinoma kaip CMS
arba Bonos konvencija) siekiama išsaugoti migruojančių sausumos ir
jūrų gyvūnų bei paukščių rūšis jų
paplitimo areale. Tai tarpvyriausybinė sutartis, sudaryta pagal
Jungtinių Tautų aplinkos programą, kurią vykdant
rūpinamasi laukinių gyvūnų ir jų buveinių
išsaugojimu visame pasaulyje. Europos Sąjunga yra CMS šalis nuo
1983 m. lapkričio 1 d.[1]
2. Saugomos migruojančių
gyvūnų rūšys išvardytos Konvencijos I priede (nykstančios
rūšys) ir II priede (rūšys, dėl kurių sudaromi
susitarimai). Konvencijos III straipsnyje nustatyta, kad I priede pateikiamas
nykstančių migruojančių rūšių sąrašas, ir numatyta,
kad Konvencijos šalys, kurios yra atitinkamų rūšių paplitimo
valstybės, turi stengtis imtis įvairių išsaugojimo
priemonių ir drausti gaudyti tokioms rūšims priklausančius
gyvūnus. Konvencijos IV straipsnyje nustatyta, kad II priede išvardijamos
migruojančios rūšys, kurių apsaugos būklė yra
nepatenkinama ir kurioms išsaugoti ir valdyti reikia tarptautinių
susitarimų, bei rūšys, kurių apsaugos būklei būtų
labai naudingas tarptautinis bendradarbiavimas, galimas pagal tarptautines
sutartis.
3. Šalių konferencija yra sprendimus
priimantis Konvencijos organas, turintis teisę vertinti
migruojančių rūšių apsaugos būklę ir prireikus iš
dalies keisti Konvencijos I ir II priedus.
4. Konvencijos XI straipsnyje nustatyta, kad
dalinius priedų pakeitimus gali siūlyti bet kuri Konvencijos šalis.
Dalinis priedų pakeitimas visoms šalims įsigalioja praėjus
devyniasdešimčiai dienų po Šalių konferencijos susitikimo,
kuriame jis buvo priimtas, išskyrus tas šalis, kurios pareiškia išlygą.
5. Vienuoliktasis Konvencijos šalių
konferencijos susitikimas vyks 2014 m. lapkričio 4–9 d. Kite
(Ekvadoras). Sąjunga pasiūlė per šį susitikimą iš
dalies pakeisti Konvencijos I priedą į jį įtraukiant Ziphius
cavirostris rūšies Viduržemio jūros subpopuliaciją ir Coracias
garrulus paukščių rūšį ir iš dalies pakeisti
Konvencijos II priedą į jį įtraukiant tris ryklių
jūrų lapių rūšis – Alopias superciliosus, Alopias
vulpinus ir Alopias pelagicus.
6. Kitos Konvencijos šalys pasiūlė
iš dalies pakeisti Konvencijos I ir II priedus į juos įtraukiant šias
rūšis: Ursus maritimus, visus Panthera leo rūšies
porūšius, Kobus kob, Eudorcas rufifrons, Otis tarda, Calidris pusilla,
Calidris tenuirostris, Cardellina canadiensis, Carcharhinus falciformis,
Sphyrna lewini, Sphyrna mokarran, Anoxypristis cuspidate, Pristis clavata,
Pristis pectinata, Pristis zijsron, Pristis pristis, Mobula mobular,
Mobula japonica, Mobula thurstoni, Mobula tarapacana, Mobula eregoodootenkee,
Mobula kuhlii, Mobula hypostoma, Mobula rochebrunei ir Mobula munkiana,
Manta alfredi ir Anguilla Anguilla.
7. Sąjunga turėtų pritarti
visiems šiems pasiūlymams, nes jie yra moksliškai pagrįsti ir
atitinka Sąjungos teisės aktus bei Sąjungos
įsipareigojimą bendradarbiauti tarptautiniu mastu siekiant išsaugoti
biologinę įvairovę. Įtraukus siūlomas rūšis
į Konvencijos I ar II priedą, Sąjungos teisės keisti
nereikėtų.
8. Todėl Taryba turi priimti
sprendimą, kuriuo būtų nustatyta pozicija dėl
siūlomų dalinių pakeitimų, kurios Sąjungos vardu turi
būti laikomasi vienuoliktajame Šalių konferencijos susitikime.
2014/0252 (NLE)
Pasiūlymas
TARYBOS SPRENDIMAS
kuriuo nustatoma pozicija dėl
Migruojančių laukinių gyvūnų rūšių
išsaugojimo konvencijos šalių pateiktų pasiūlymų iš dalies
pakeisti Konvencijos priedus, kurios Europos Sąjungos vardu turi būti
laikomasi vienuoliktajame Šalių konferencijos susitikime
EUROPOS SĄJUNGOS TARYBA,
atsižvelgdama į Sutartį dėl
Europos Sąjungos veikimo, ypač į jos 192 straipsnio 1 dalį
kartu su 218 straipsnio 9 dalimi,
atsižvelgdama į Europos Komisijos
pasiūlymą,
kadangi:
(1)       pagal 1982 m. birželio
24 d. Tarybos sprendimą 82/461/EEB[2]
Sąjunga yra Migruojančių laukinių gyvūnų
rūšių išsaugojimo konvencijos (toliau – Konvencija) šalis. Šalių
konferencija yra sprendimus priimantis Konvencijos organas, o jai suteikti
įgaliojimai apima ir teisę vertinti migruojančių
rūšių apsaugos būklę ir prireikus iš dalies keisti
Konvencijos I ir II priedus, kuriuose išvardytos saugomos rūšys;
(2)       pagal Konvencijos XI
straipsnį dalinis priedų pakeitimas visoms šalims įsigalioja
praėjus devyniasdešimčiai dienų po Šalių konferencijos
susitikimo, kuriame jis buvo priimtas, išskyrus tas šalis, kurios pareiškia
išlygą;
(3)       vienuoliktasis Šalių
konferencijos susitikimas vyks 2014 m. lapkričio 4–9 d. Kite
(Ekvadoras);
(4)       Sąjunga pateikė
Konvencijos sekretoriatui pasiūlymą per tą susitikimą iš
dalies pakeisti Konvencijos I priedą į jį įtraukiant Coracias
garrulus rūšį ir Ziphius cavirostris rūšies
Viduržemio jūros subpopuliaciją ir iš dalies pakeisti Konvencijos II
priedą į jį įtraukiant Alopias superciliosus, Alopias
vulpinus ir Alopias pelagicus rūšis[3];
(5)       kitos Konvencijos šalys taip
pat pateikė pasiūlymų iš dalies pakeisti Konvencijos I ir II
priedus;
(6)       Sąjunga turėtų
pritarti visiems šiems pasiūlymams, nes jie moksliškai pagrįsti,
atitinka Sąjungos teisę ir Sąjungos įsipareigojimą
bendradarbiauti tarptautiniu mastu siekiant išsaugoti biologinę
įvairovę, kaip numatyta JT Biologinės įvairovės
konvencijos 5 straipsnyje, taip pat Šalių konferencijos pagal
Konvenciją priimtus sprendimus, visų pirma dešimtajame susitikime sutartą
visuotinį tikslą – iki 2020 m. užkirsti kelią žinomų
nykstančių rūšių išnykimui ir pagerinti tų
rūšių, ypač nykstančių sparčiausiai, apsaugos
būklę bei ją išlaikyti;
(7)       Ziphius cavirostris
banginių rūšis įrašyta į 1992 m. gegužės
21 d. Tarybos direktyvos 92/43/EEB dėl natūralių
buveinių ir laukinės faunos bei floros apsaugos[4] IV priedą.
Todėl įtraukus šią rūšį į Konvencijos I
priedą, Sąjungos teisės keisti nereikėtų;
(8)       Ursus maritimus,
visų Panthera leo rūšies porūšių, išskyrus, Panthera
leo persica, ir Kobus kob rūšių žinduolių ES
teritorijoje nėra. Todėl įtraukus šias rūšis į
Konvencijos II priedą, Sąjungos teisės keisti
nereikėtų;
(9)       Panthera leo persica
ir Eudorcas rufifrons rūšies žinduolių ES teritorijoje
nėra. Todėl įtraukus šias rūšis į I priedą,
Sąjungos teisės keisti nereikėtų;
(10)     Otis tarda
paukščių rūšis įrašyta į 2009 m. lapkričio
30 d. Europos Parlamento ir Tarybos direktyvos 2009/147/EB dėl
laukinių paukščių apsaugos[5]
I priedą. Todėl įtraukus šią rūšį į
Konvencijos I priedą, Sąjungos teisės keisti
nereikėtų. Otis tarda rūšies Vidurio Europos populiacija
jau įrašyta į Konvencijos I priedą, ir jai taikomas Susitarimo
memorandumas dėl tikrojo einio (Otis tarda) Vidurio Europos
populiacijos apsaugos ir valdymo – prie šio memorandumo yra prisijungusios 12
valstybių narių. Be to, į Konvencijos II priedą jau
įrašyta šios rūšies viso pasaulio populiacija;
(11)     Calidris pusilla, Calidris
tenuirostris ir Cardellina canadiensis rūšių paukščių
ES teritorijoje, išskyrus užjūrio teritorijas, kurioms netaikoma Direktyva
2009/147/EB, nėra. Todėl įtraukus šias rūšis į
Konvencijos I ir II priedus, Sąjungos teisės keisti
nereikėtų;
(12)     Coracias garrulus
paukščių rūšis įrašyta į Direktyvos 2009/147/EB I
priedą. Todėl įtraukus šią rūšį į
Konvencijos I priedą, Sąjungos teisės keisti
nereikėtų. Būtiniausia užtikrinti šios rūšies Europos
populiacijos apsaugą;
(13)     Alopias superciliosus, Alopias
vulpinus, Alopias pelagicus, Carcharhinus falciformis, Sphyrna lewini
ir Sphyrna mokarran rūšių ryklių populiacijoms taikoma
Europos Sąjungos bendra žuvininkystės politika (BŽP), kurioje
numatytos tinkamos priemonės, kurias taikydama Sąjunga
galėtų padėti valdyti šių rūšių apsaugą, jei
jos būtų įtrauktos į Konvencijos II priedą;
(14)     Anoxypristis cuspidate,
Pristis clavata, Pristis pectinata, Pristis zijsron, Pristis pristis
pjūklažuvių rūšims ir Mobula mobular, Mobula japonica, Mobula
thurstoni, Mobula tarapacana, Mobula eregoodootenkee, Mobula kuhlii, Mobula
hypostoma, Mobula rochebrunei ir Mobula munkiana rajų mobulių
rūšims taikoma BŽP, kurioje numatytos tinkamos priemonės, kurias
taikydama ES galėtų padėti valdyti šių rūšių
apsaugą, jei jos būtų įtrauktos į Konvencijos I ir II
priedus;
(15)     Rifinių mantų – Manta
alfredi – rūšiai taikoma BŽP, kurioje numatytos tinkamos
priemonės, kurias taikydama ES galėtų padėti valdyti šios
rūšies apsaugą, jei ji būtų įtraukta į
Konvencijos I ir II priedus. Manta alfredi rūšis buvo atskirta nuo Manta
birostris rūšies netrukus po to, kai pastaroji 2011 m. buvo
įtraukta į Konvencijos I ir II priedus;
(16)     Europinių upinių
ungurių – Anguilla anguilla – žuvų rūšiai taikoma BŽP,
kurioje numatytos tinkamos priemonės, kurias taikydama ES galėtų
padėti valdyti šios rūšies apsaugą. 2007 m. rugsėjo
18 d. Tarybos reglamente (EB) Nr. 1100/2007, nustatančiame
priemones europinių ungurių ištekliams atkurti[6], numatytos
europinių upinių ungurių apsaugos priemonės, įskaitant
galimybę valstybėms narėms rengti ungurių išteklių
valdymo planus kartu su Sąjungai nepriklausančiomis šalimis, į
kurių teritorijas patenka dalis valstybių narių teritorijose
esančių ungurių buveinių. Konvencijos IV straipsnyje
skatinama sudaryti tarptautinius susitarimus dėl apsaugos priemonių
nustatymo, taigi taip pat skatinami Tarybos reglamente (EB) Nr. 1100/2007
numatyti susitarimai dėl bendrų ungurių išteklių valdymo
planų. Pagal Konvencijos IV straipsnį gali būti skatinami ir
papildomi tarptautiniai susitarimai, tačiau ES valstybių narių
atveju šiais susitarimais užtikrinama apsauga negali būti mažesnė už
Tarybos reglamente (EB) Nr. 1100/2007 reikalaujamą apsaugą.
Konvencijos XII straipsnio 3 dalimi šalims leidžiama priimti griežtesnes vidaus
priemones I ir II prieduose išvardytoms migruojančioms rūšims
išsaugoti. Be to, Anguilla anguilla rūšies įrašymas į
Konvencijos II priedą derėtų su šios rūšies įrašymu
į Nykstančių laukinės faunos ir floros rūšių
tarptautinės prekybos konvencijos II priedą, atliktu pagal
2007 m. Bendrijos pasiūlymą, ir su Komisijos, sudarytos pagal
Konvencijos dėl šiaurės rytų Atlanto jūros aplinkos
apsaugos (OSPAR konvencija) 10 straipsnio 1 dalį, 2014 m. birželio
25 d. sprendimu užtikrinti šios rūšies apsaugą, atsižvelgiant
į tai, kad ji laikoma itin pažeidžiama rūšimi šiaurės rytų
Atlanto vandenyne[7].
Dėl šios rūšies nenumatoma sudaryti naujų tarptautinių
susitarimų pagal BŽP. Apsaugos priemones veikiau sudarytų suderinti
šios rūšies apsaugą padedantys užtikrinti veiksmai;
(17)     Migruojančių
laukinių gyvūnų rūšių išsaugojimo konvencijoje aptariami
klausimai priklauso tiek Sąjungos, tiek valstybių narių
kompetencijai, todėl Komisija ir valstybės narės
turėtų glaudžiai bendradarbiauti priimant Konvencijos priedų
pakeitimus, kad būtų vieningai atstovaujama Sąjungai
tarptautiniu mastu,
PRIĖMĖ ŠĮ SPRENDIMĄ:
1 straipsnis
Migruojančių laukinių
gyvūnų rūšių išsaugojimo konvencijos šalių
konferencijos vienuoliktajame susitikime Komisija Sąjungos vardu laikosi
šios pozicijos dėl pasiūlymų iš dalies pakeisti Konvencijos I ir
II priedus:
(1)
Komisija įgaliojama pritarti šių
rūšių įtraukimui į I priedą:
(žinduoliai)
(a)
Ziphius cavirostris
(b)
Panthera leo persica
(c)
Eudorcas rufifrons
(paukščiai)
(d)
Otis tarda
(e)
Calidris pusilla
(f)
Calidris tenuirostris
(g)
Coracias garrulus
(žuvys)
(h)
Anoxypristis cuspidate, Pristis clavata,
Pristis pectinata, Pristis zijsron, Pristis pristis
(i)
Mobula mobular, Mobula japonica, Mobula
thurstoni, Mobula tarapacana, Mobula eregoodootenkee, Mobula kuhlii, Mobula
hypostoma, Mobula rochebrunei, Mobula munkiana
(j)
Manta alfredi
(2)
Komisija įgaliojama pritarti šių rūšių
įtraukimui į II priedą:
(žinduoliai)
(a)
Ursus maritimus
(b)
Panthera leo (visi porūšiai, išskyrus
Panthera leo persica)
(c)
Kobus kob leucotis
(paukščiai)
(d)
Cardellina canadiensis
(žuvys)
(e)
Anguilla anguilla
(f)
Alopias superciliosus, Alopias vulpinus,
Alopias pelagicus
(g)
Anoxypristis cuspidate, Pristis clavata,
Pristis pectinata, Pristis zijsron, Pristis pristis
(h)
Carcharhinus falciformis
(i)
Sphyrna lewini ir Sphyrna mokarran
(j)
Mobula mobular, Mobula japonica, Mobula
thurstoni, Mobula tarapacana, Mobula eregoodootenkee, Mobula kuhlii, Mobula
hypostoma, Mobula rochebrunei, Mobula munkiana
(k)
Manta alfredi.
2 straipsnis
Šis sprendimas skirtas Komisijai.
Priimta Briuselyje
                                                                       Tarybos
vardu
                                                                       Pirmininkas
[1]               1982 m.
birželio 24 d. Tarybos sprendimas
82/461/EEB dėl Migruojančiųjų laukinių gyvūnų
rūšių išsaugojimo konvencijos sudarymo, OL L 210,
1982 7 19, p. 10.
[2]               1982 m. birželio 24 d. Tarybos sprendimas 82/461/EEB dėl
Migruojančiųjų laukinių gyvūnų rūšių
išsaugojimo konvencijos sudarymo (OL L 210,
1982 7 19, p. 10).
[3]               2014 m. birželio 5 d. Tarybos sprendimas,
kuriuo Europos Komisijai leidžiama Europos Sąjungos vardu vienuoliktajame
Šalių konferencijos susitikime pateikti pasiūlymą iš dalies
pakeisti Migruojančių laukinių gyvūnų rūšių
išsaugojimo konvencijos priedus.
[4]               OL L 206, 1992 7 22, p. 7.
[5]               OL L 206, 2010 1 26, p. 7.
[6]               OL L 248, 2007 9 22, p. 17.
[7]               2014 m. birželio 23–27 d. OSPAR Komisijos
posėdyje priimtas sprendimas.


               EUROPOS KOMISIJA
            Briuselis, 2016 05 31
            COM(2016) 319 final
            2016/0161(NLE)
            Pasiūlymas
            TARYBOS SPRENDIMAS
            dėl pozicijos, kurios Europos Sąjungos vardu turi būti laikomasiEEE jungtiniame komitete, dėl EEE susitarimo  IX priedo (Finansinės paslaugos) dalinio pakeitimo

               AIŠKINAMASIS MEMORANDUMAS

               1.PASIŪLYMO APLINKYBĖS

               Siekdamas užtikrinti reikiamą vidaus rinkos teisinį saugumą ir vientisumą, EEE jungtinis komitetas turi įtraukti visus susijusius ES teisės aktus į EEE susitarimą kuo greičiau po jų priėmimo.

               2.KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI

               Devyniais EEE jungtinio komiteto sprendimų (pridedamų prie siūlomo Tarybos sprendimo) projektais siekiama iš dalies pakeisti EEE susitarimo IX priedą (Finansinės paslaugos) ir įtraukti į šį susitarimą ne tik reglamentus dėl Europos priežiūros institucijų (ES EPI) (reglamentai (ES) Nr. 1093/2010, 1094/2010 ir 1095/2010), bet ir daug kitų Sąjungos teisės aktų, susijusių su finansinių paslaugų sektoriumi. Įvairiems aktams, įtrauktiems į šį pirmąjį rinkinį, būdinga tai, kad jie visi suteikia sprendimų priėmimo įgaliojimus ES EPI arba jie yra susiję su teisės aktais, kuriuose yra tokių nuostatų. Atsižvelgiant į tai, kad kai kurios EEE–ELPA valstybės (Norvegija, Islandija, Lichtenšteinas) dėl konstitucinių apribojimų negali sutikti, kad ES EPI priimtų jų kompetentingoms institucijoms ir rinkos dalyviams privalomus sprendimus, reikėjo rasti konkretų sprendimą.

               Europos priežiūros institucijos atlieka svarbų vaidmenį įgyvendinant naują priežiūros sistemą, kuri buvo pradėta taikyti 2011 m. kaip dalis platesnio masto reformų, reaguojant į finansų krizę.

               Šio teisės aktų rinkinio įtraukimas yra tolesnis veiksmas ES ir EEE-ELPA finansų ir ekonomikos ministrams 2014 m. spalio 14 d. pasiekus politinį susitarimą, kartu vykstant ir ES Ekonomikos ir finansų reikalų tarybos posėdžiui. Atsižvelgiant į EEE susitarimo dviejų ramsčių struktūrą, ELPA priežiūros institucija priims sprendimus, skirtus EEE–ELPA valstybių kompetentingoms institucijoms ir rinkos dalyviams EEE-ELPA valstybėse. ES EPI bus kompetentingos vykdyti neprivalomojo pobūdžio veiksmus, pavyzdžiui, priimti rekomendacijas ir vykdyti neprivalomojo pobūdžio tarpininkavimą, taip pat ir EEE–ELPA kompetentingų valdžios institucijų ir rinkos dalyvių atžvilgiu.  Prieš vykdant bet kurios iš pusių veiksmus ES EPI ir ELPA priežiūros institucija prireikus konsultuosis, derins veiklą arba keisis informacija.

               Siekiant užtikrinti ES EPI kompetencijos integravimą į procesą ir dviejų ramsčių tarpusavio nuoseklumą, ELPA priežiūros institucija atskirus sprendimus ir oficialias nuomones, skirtus vienai ar daugiau atskirų EEE–ELPA kompetentingų institucijų ar rinkos dalyvių, priims remdamasi atitinkamos ES EPI parengtais projektais.

               Siekiant užtikrinti vienodą teisės aktų finansinių paslaugų srityje priežiūrą ir taikymą, trijų EEE-ELPA valstybių nacionalinių kompetentingų institucijų ir ELPA priežiūros institucijos atstovai visapusiškai dalyvaus, išskyrus teisę balsuoti, ES EPI Priežiūros tarybų ir jų parengiamųjų organų veikloje.

               Be to, ES EPI galės dalyvauti ELPA priežiūros institucijos ir jos parengiamųjų organų darbe, kiek tai susiję su jų veikla.

               ES EPI ir ELPA priežiūros institucijai nesutariant vienos iš Susitariančiųjų Šalių prašymu klausimas gali būti perduotas EEE jungtiniam komitetui, kaip numatyta EEE susitarime. Nustatytos atitinkamos procedūros nedelsiant surengti EEE jungtinio komiteto posėdžius skubos atvejais.

               Atsižvelgiant į tai, kas išdėstyta, pasiūlytas sprendimas apima 9 EEE jungtinio komiteto sprendimų projektus, kuriais siekiama įtraukti 31 ES teisės aktą. Šie 9 EEE jungtinio komiteto sprendimų projektai pateikiami pasiūlyto Tarybos sprendimo 1–9 prieduose ir yra susiję su šiais ES teisės aktais:

                        1 priedas.

                        2010 m. lapkričio 24 d. Europos Parlamento ir Tarybos reglamentas (ES) Nr. 1092/2010 dėl Europos Sąjungos finansų sistemos makrolygio rizikos ribojimo priežiūros ir Europos sisteminės rizikos valdybos įsteigimo
                           1
                        .

                        2 priedas.

                        2010 m. lapkričio 24 d. Europos Parlamento ir Tarybos reglamentas (ES) Nr. 1093/2010, kuriuo įsteigiama Europos priežiūros institucija (Europos bankininkystės institucija), iš dalies keičiamas Sprendimas 716/2009/EB ir panaikinamas Komisijos sprendimas 2009/78/EB
                           2
                        , taip pat 2013 m. spalio 22 d. Europos Parlamento ir Tarybos reglamentas (ES) Nr. 1022/2013, kuriuo iš dalies keičiamos Reglamento (ES) Nr. 1093/2010, kuriuo įsteigiama Europos priežiūros institucija (Europos bankininkystės institucija), nuostatos, susijusios su specialių uždavinių pavedimu Europos Centriniam Bankui pagal Tarybos reglamentą (ES) Nr. 1024/2013
                           3
                        .

                        3 priedas.

                        2010 m. lapkričio 24 d. Europos Parlamento ir Tarybos reglamentas (ES) Nr. 1094/2010, kuriuo įsteigiama Europos priežiūros institucija (Europos draudimo ir profesinių pensijų institucija), iš dalies keičiamas Sprendimas Nr. 716/2009/EB ir panaikinamas Komisijos sprendimas 2009/79/EB
                           4
                        .

                        4 priedas.

                        2010 m. lapkričio 24 d. Europos Parlamento ir Tarybos reglamentas (ES) Nr. 1095/2010, kuriuo įsteigiama Europos priežiūros institucija (Europos vertybinių popierių ir rinkų institucija) ir iš dalies keičiamas Sprendimas Nr. 716/2009/EB bei panaikinamas Komisijos sprendimas 2009/77/EB
                           5
                        .

                        5 priedas.

                        2011 m. birželio 8 d. Europos Parlamento ir Tarybos direktyva 2011/61/ES dėl alternatyvaus investavimo fondų valdytojų, kuria iš dalies keičiami direktyvos 2003/41/EB ir 2009/65/EB bei reglamentai (EB) Nr. 1060/2009 ir (ES) Nr. 1095/2010
                           6
                        , taip pat dar penki Komisijos aktai:

                        - Komisijos deleguotasis reglamentas (ES) Nr. 231/2013
                           7
                        ;

                        - Komisijos deleguotasis reglamentas (ES) Nr. 694/2014
                           8
                        ;

                        - Komisijos deleguotasis reglamentas (ES) Nr. 2015/514
                           9
                        ;

                        - Komisijos įgyvendinimo reglamentas (ES) Nr. 447/2013
                           10
                        ;

                        - Komisijos įgyvendinimo reglamentas (ES) Nr. 448/2013
                           11
                        ;

                        6 priedas.

                        2012 m. kovo 14 d. Europos Parlamento ir Tarybos reglamentas (ES) Nr. 236/2012 dėl skolintų vertybinių popierių pardavimo ir tam tikrų kredito įsipareigojimų neįvykdymo apsikeitimo sandorių aspektų
                           12
                        , taip pat šie penki Komisijos aktai:

                        - Komisijos deleguotasis reglamentas (ES) Nr. 826/2012
                           13
                        ;

                        - Komisijos įgyvendinimo reglamentas (ES) Nr. 827/2012
                           14
                        ;

                        - Komisijos deleguotasis reglamentas (ES) Nr. 918/2012
                           15
                        ;

                        - Komisijos deleguotasis reglamentas (ES) Nr. 919/2012
                           16
                        ;

                        - Komisijos deleguotasis reglamentas (ES) Nr. 2015/97
                           17
                        .

                        7 priedas.

                        2012 m. liepos 4 d. Europos Parlamento ir Tarybos reglamentas (ES) Nr. 648/2012 dėl ne biržos išvestinių finansinių priemonių, pagrindinių sandorio šalių ir sandorių duomenų saugyklų
                           18
                        .

                        8 priedas.

                        2011 m. gegužės 11 d. Europos Parlamento ir Tarybos reglamentas (ES) Nr. 513/2011, kuriuo iš dalies keičiamas Reglamentas (EB) Nr. 1060/2009 dėl kredito reitingų agentūrų
                           19
                        , taip pat 2013 m. gegužės 21 d. Europos Parlamento ir Tarybos reglamentas (ES) Nr. 462/2013, kuriuo iš dalies keičiamas Reglamentas (EB) Nr. 1060/2009 dėl kredito reitingų agentūrų
                           20
                        .

                        9 priedas.

                        Jungtinio komiteto sprendimo projektas šiame priede apima šiuos Komisijos aktus, susijusius su kredito reitingų agentūromis:

                        - Komisijos deleguotasis reglamentas (ES) Nr. 272/2012
                           21
                        ;

                        - Komisijos deleguotasis reglamentas (ES) Nr. 446/2012
                           22
                        ;

                        - Komisijos deleguotasis reglamentas (ES) Nr. 447/2012
                           23
                        ;

                        - Komisijos deleguotasis reglamentas (ES) Nr. 448/2012
                           24
                        ;

                        - Komisijos deleguotasis reglamentas (ES) Nr. 449/2012
                           25
                        ;

                        - Komisijos deleguotasis reglamentas (ES) Nr. 946/2012
                           26
                        ;

                        - Komisijos įgyvendinimo sprendimas 2014/245/ES
                           27
                        ;

                        - Komisijos įgyvendinimo sprendimas 2014/246/ES
                           28
                        ;

                        - Komisijos įgyvendinimo sprendimas 2014/247/ES
                           29
                        ;

                        - Komisijos įgyvendinimo sprendimas 2014/248/ES
                           30
                        ;

                        - Komisijos įgyvendinimo sprendimas 2014/249/ES
                           31
                        .

               Dar apie 150 ES teisės aktų, neįtrauktų į pirmiau pateiktą sprendimo projektą, nėra įtraukti į EEE susitarimą. Tačiau toks įtraukimas yra būtinas, siekiant užtikrinti vienodas veiklos sąlygas ir veiksmingą ir vienodą bendrų taisyklių ir priežiūros taikymą visoje EEE. Tikimasi, kad šių aktų patikslinimai turi būti tik techniniai, kurie pagal Tarybos reglamentą (EB) Nr. 2894/94 leistų Komisijai nustatyti ES pozicijas EEE jungtiniame komitete. Dėl šių ES teisės aktų darbas taip pat bus atliktas kaip galima greičiau.

               3. Pagrindiniai Jungtinio komiteto sprendimų projektų elementai

               Kaip minėta, pagrindinis šio pakeitimo elementas yra EBA (Europos bankininkystės institucija), EIOPA (Europos draudimo ir profesinių pensijų institucija) ir EVPRI (Europos vertybinių popierių ir rinkų institucija) reglamentų (Nr. 1093/2010, 1094/2010, 1095/2010) įtraukimas į EEE susitarimą. Pagrindiniai projekto Jungtinio komiteto sprendimų projektų dėl šių teisės aktų, taip pat kitų teisės aktų, kurie turi būti įtraukti, elementai pateikti toliau tokia tvarka, kokia pateikti priedai.

               Europos sisteminės rizikos valdybos (ESRV) reglamentas (Nr. 1092/2010)

               Įtraukus Reglamentą (ES) Nr. 1092/2010 (ESRV reglamentas) į EEE susitarimą, kompetentingoms EEE ELPA valstybių institucijoms bus suteikta teisė dalyvauti ESRV veikloje, kuria siekiama užtikrinti būtiną makrolygio rizikos ribojimo priežiūros finansinių paslaugų vidaus rinkoje koordinavimą EEE. ELPA priežiūros institucija gali dalyvauti bendrosios valdybos darbe. Tokiomis aplinkybėmis EEE narėmis esančių ELPA valstybių kompetentingos institucijos ir ELPA priežiūros institucija vis dėlto neturės balsavimo teisių. Jos glaudžiai bendradarbiaus su ESRV ir suteiks jai visą informaciją, būtiną jos užduotims vykdyti.

               EBA, EIOPA ir EVPRI reglamentai (Nr. 1093/2010, 1094/2010, 1095/2010, kurie bendrai vadinami EPI reglamentais)

               Trimis reglamentais dėl Europos priežiūros institucijų (EBA, EIOPA ir EVPRI) šioms institucijoms bus suteikti tam tikri įgaliojimai priimti privalomus ES kompetentingoms institucijoms ir ES rinkos dalyviams sprendimus. Atsižvelgiant į konstitucinį susirūpinimą keliančius klausimus kai kuriose EEE–ELPA valstybėse dėl sutikimo, kad ES EPI priimtų sprendimus, kurie būtų tiesiogiai privalomi jų kompetentingoms institucijoms ir rinkos dalyviams, EPI reglamentų įtraukimui reikėjo rasti konkretų sprendimą. 2014 m. spalio mėn. politiniame susitarime nustatyti įtraukimo principai, o trijuose Jungtinio komiteto sprendimų projektuose įtraukti atitinkami patikslinimai.

               Tuo vadovaujantis Jungtinio komiteto sprendimų projektuose nustatyta sistema grindžiama dviejų ramsčių struktūra, kuria pagrįstas EEE susitarimo administravimas. Todėl, nors ES ramsčio sprendimai yra Europos priežiūros institucijų kompetencija, kompetencija priimti EEE ELPA ramsčio sprendimus bus priskirta ELPA priežiūros institucijai. ELPA priežiūros institucija priims šiuos sprendimus, remdamasi tik ES EPI parengtais projektais.

               Siekiant skatinti derėjimą ir vienodumą EEE, EEE–ELPA valstybių kompetentingos institucijos ir ELPA priežiūros institucija dalyvauja ES EPI veikloje, bet neturi teisės balsuoti. Tai apima dalyvavimą atitinkamų ES EPI techniniuose ir sprendimus priimančiuose organuose, pavyzdžiui, Priežiūros taryboje, taip pat ir vidaus komitetuose bei grupėse. Kita vertus, ES EPI taip pat turi teisę dalyvauti ELPA priežiūros institucijos sprendimų priėmimo procese. Visuose trijuose Jungtinio komiteto sprendimų projektuose numatytas mechanizmas, kuriuo siekiama išspręsti ES EPI ir ELPA priežiūros institucijos nesutarimus. Įvairūs EPI reglamentų sistemos patikslinimai EEE jungtinio komiteto sprendimų projektuose yra tik tokie, kurie yra būtini norint įgyvendinti politinį susitarimą ir užtikrinti sklandų ES ramsčio (visų pirma ES EPI) ir ELPA ramsčio (visų pirma ELPA priežiūros institucija) sąveikos procesą. EEE–ELPA valstybių kompetentingos institucijos prisideda prie ES EPI biudžeto tuo pačiu būdu, kaip ir ES valstybės narės.

               Direktyva 2011/61/ES dėl alternatyvaus investavimo fondų valdytojų ir  Reglamentas (ES) Nr. 236/2012 dėl skolintų vertybinių popierių pardavimo

               Šis dokumentų rinkinys taip pat yra susijęs su keletu Komisijos teisės aktų atitinkamose srityse (žr. toliau).

               Ir Direktyva 2011/61 (AIFV direktyva), ir Reglamentu (ES) Nr. 236/2012 (toliau – Skolintų vertybinių popierių pardavimo reglamentas) Europos vertybinių popierių ir rinkų institucijai suteikiami tiesioginio įsikišimo įgaliojimai. Dėl šios priežasties būtina pakoreguoti sistemą ir, atsižvelgiant į politinį susitarimą, suteikti tokius sprendimų priėmimo įgaliojimus ELPA priežiūros institucijai. Tačiau, kaip ir pagal EPI reglamentus (taip pat KRA reglamentą ir ERIR (žr. kitą skirsnį)), ELPA priežiūros institucija galėtų priimti sprendimą tik remdamasi ES EPI parengtu projektu.

               Laikoma, kad EEE–ELPA valstybių kompetentingos institucijos, taip pat EEE–ELPA valstybių fiziniai ar juridiniai asmenys patenka į direktyvos ir (arba) reglamento taikymo sritį tokiomis pačiomis sąlygomis, kaip ir ES kompetentingos institucijos ir ES fiziniai arba juridiniai asmenys.

               Siekiant užtikrinti suderintą priežiūrą ir vienodą finansinių paslaugų taisyklių taikymą visoje EEE, EVPRI ir ELPA priežiūros institucija bendradarbiaus, keisis informacija ir konsultuosis viena su kita prieš priimdamos bet kurią priemonę, svarbią jų priežiūros funkcijoms.

               AIFV direktyvoje numatyta, kad tam tikrais atvejais EVPRI gali imtis veiksmų naudodamasi savo tarpininkavimo įgaliojimais pagal EVPRI reglamento 19 straipsnį (Reglamentas (ES) Nr. 1095/2010) ir siekdama išspręsti kompetentingų institucijų nesutarimus tarpvalstybinio pobūdžio klausimais. Tačiau pagal Jungtinio komiteto sprendimo projektą, kuriuo įtraukiamas EVPRI reglamentas, įgaliojimai priimti privalomus sprendimus, skirtus EEE–ELPA valstybių kompetentingoms institucijoms ar finansų rinkos dalyviams, suteikiami ELPA priežiūros institucijai. Todėl Jungtinio komiteto sprendimo projekte dėl AIFV direktyvos patikslinama, kad nuorodos į tokius EVPRI įgaliojimus turėtų būti laikomos nuorodomis į ELPA priežiūros institucijos įgaliojimus.

               EEE jungtinio komiteto sprendimo projektu dėl Alternatyvaus investavimo fondų valdytojų direktyvos taip pat įtraukiami trys deleguotieji reglamentai ir du įgyvendinimo reglamentai, susiję su AIFV direktyva, ir atliekami būtini patikslinimai.

               Reglamento dėl skolintų vertybinių popierių pardavimo 28 straipsnyje nustatyta, kad EVPRI gali imtis veiksmų, naudodamasi savo įgaliojimais pagal EVPRI reglamento 9 straipsnio 5 dalį, laikinai uždrausti arba apriboti skolintų vertybinių popierių pardavimą arba panašius sandorius arba gali reikalauti pranešimo arba viešo informacijos apie fizinių ar juridinių asmenų grynąsias trumpąsias pozicijas atskleidimo. Įgaliojimai priimti privalomus sprendimus, skirtus atskiriems EEE–ELPA valstybių finansų rinkų dalyviams pagal EVPRI reglamento 9 straipsnio 5 dalį, pagal politinį susitarimą turi būti suteikti ELPA priežiūros institucijai  (žr. Jungtinio komiteto sprendimo projektą dėl EVPRI reglamento). Kaip ir EVPRI reglamento atveju, ELPA priežiūros institucija galės priimti sprendimus tik remdamasi EVPRI parengtu projektu.

               Siekiant išlaikyti nuoseklumą EEE, EVPRI koordinavimo funkcijų pagal Reglamento dėl skolintų vertybinių popierių pardavimo 27 straipsnį taikymo sritis bus išplėsta įtraukiant ir EEE–ELPA valstybių kompetentingas institucijas. Tai reiškia ir galimybę EVPRI pateikti nuomonę dėl priemonių, kurių EEE narėmis esančių ELPA valstybių kompetentingos valdžios institucijos ketina imtis arba kurias ketina atnaujinti. ELPA priežiūros institucija veiksmų pagal 28 straipsnį paprastai imsis tik po to, kai bus imtasi tokių neprivalomų koordinavimo veiksmų, kuriems  pagal 27 straipsnį vadovauja EVPRI. Kaip ir AIFV direktyvoje, privalomi tarpininkavimo įgaliojimai, suteikti EVPRI pagal skolintų vertybinių popierių pardavimo reglamento 23 straipsnio 4 dalį, kiek tai susiję su ELPA ramsčiu, suteikiami ELPA priežiūros institucijai.

               Be skolintų vertybinių popierių pardavimo reglamento, atitinkamo Jungtinio komiteto sprendimo projekte taip pat numatyta įtraukti keturis deleguotuosius reglamentus ir vieną įgyvendinimo reglamentą, susijusius su Reglamentu dėl skolintų vertybinių popierių pardavimo.

               Reglamentas (ES) Nr. 648/2012 dėl ne biržos išvestinių finansinių priemonių, pagrindinių sandorio šalių ir sandorių duomenų saugyklų (Europos rinkos infrastruktūros reglamentas, ERIR) ir reglamentai, kuriais iš dalies keičiamas Reglamentas (ES) Nr. 1060/2009 dėl kredito reitingų agentūrų (Reglamentas (ES) Nr. 513/2011
                  32
                ir Reglamentas (ES) Nr. 462/2013
                  33
               )

               Į šį dokumentų rinkinį įtraukti ir keletas Komisijos aktų susijusiose srityse (žr. toliau).

               Pagal ERIR ir kredito reitingų agentūrų (KRA) reglamentą EVPRI suteikti priežiūros įgaliojimai dėl sandorių duomenų saugyklų ir kredito reitingų agentūrų, įskaitant įgaliojimus priimti sprendimus, tiesiogiai taikomus šiems subjektams. Tam, kad šie reglamentai būtų įtraukti į EEE susitarimą, ir pagal pirmiau minėtą politinį susitarimą siūloma, kad principai, taikytini įtraukiant EPI reglamentus, būtų taikomi ir EVPRI vykdomos tiesioginės kredito reitingų agentūrų ir sandorių duomenų saugyklų priežiūros atveju. ELPA priežiūros institucija ELPA kredito reitingų agentūrų ir sandorių duomenų saugyklų atžvilgiu priims sprendimus remdamasi EVPRI parengtais projektais. EEE jungtinio komiteto sprendimų projektuose patikslinimai padaryti, remiantis ir EPI reglamentuose pasiūlyta bendrąja struktūra, atitinkančia politinį susitarimą.

               Kalbant apie KRA reglamentą, numatomi du EEE jungtinio komiteto sprendimai: pirmasis sprendimas yra dėl dviejų teisės aktų, kurie turi būti įtraukti (Reglamentas (ES) Nr. 513/2011 ir Reglamentas (ES) Nr. 462/2013), tekstų, o antrasis sprendimas – dėl keleto deleguotųjų ir įgyvendinimo reglamentų. Dėl ERIR šiuo etapu bus įtrauktas tik vienas įstatymo galią turintis aktas (Reglamentas (ES) Nr. 648/2012), o antro lygmens aktai bus įtraukti vėliau. Kadangi šiuo metu EEE-ELPA valstybėse įsteigtų sandorių duomenų saugyklų nėra, tai nekelia jokių praktinių problemų.

               Pagal sistemą, kuri bus sukurta Jungtinio komiteto sprendimais, reikalaujama, kad EVPRI ir ELPA priežiūros institucija glaudžiai bendradarbiautų, siekdamos užtikrinti suderintą priežiūrą ir vienodą finansinių paslaugų taisyklių taikymą visoje EEE. Pagal EEE jungtinio komiteto sprendimų projektus EVPRI ir ELPA priežiūros institucija bendradarbiauja, keičiasi informacija ir konsultuojasi viena su kita prieš priimdamos bet kurią priemonę, atitinkančią jų priežiūros funkcijas. Jos užtikrina, kad visa būtina informacija būtų laiku perduota viena kitai. Abi institucijos turi perduoti bet kokį prašymą, informaciją, skundą arba pageidavimą nagrinėti kitai institucijai, jei jis patenka į jos kompetencijos sritį. Kaip ir EPI reglamentuose, numatyta nesutarimų sprendimo procedūra.

               Privalomų priemonių, kurių turi imtis EVPRI dėl ES kredito reitingų agentūrų ir sandorių duomenų saugyklų, dėl kredito reitingų agentūrų ir sandorių duomenų saugyklų, įsteigtų EEE–ELPA valstybėse, imsis ELPA priežiūros institucija. Tokios priemonės yra, pavyzdžiui, sprendimas registruoti arba atsisakyti registruoti, panaikinti registraciją, prašymai suteikti informaciją, sprendimas atlikti tyrimą asmens atžvilgiu, sprendimas taikyti priežiūros priemonę, sprendimai skirti baudą arba periodinę baudą, o kredito reitingų agentūroms – sprendimas pratęsti laikotarpį, per kurį kredito reitingai dar gali būti naudojami reguliavimo tikslais. Nors teisiniu požiūriu ELPA priežiūros institucija yra priežiūros institucija ir imsis privalomų priemonių, visą su registracija ir su kredito reitingų agentūrų ir sandorių duomenų saugyklų, įsteigtų EEE narėmis esančiose ELPA valstybėse, kasdiene priežiūra susijusį praktinį darbą turi atlikti EVPRI. Šias priemones ELPA priežiūros institucija gali priimti tik remdamasi EVPRI parengtais projektais. EVPRI gali parengti tokį projektą savo iniciatyva arba ELPA priežiūros institucijos prašymu. Remdamasi tuo projektu ELPA priežiūros institucija nedelsdama priima sprendimą. Kiek tai susiję su numatomais surinkti mokesčiais, ELPA priežiūros institucija, veikdama kaip EEE–ELPA valstybių kredito reitingų agentūrų ir sandorių duomenų saugyklų priežiūros institucija, apmokestina šiuos subjektus priežiūros ir registracijos mokesčiais. Tačiau, kadangi visą praktinį registracijos proceso ir kredito reitingų agentūrų kasdienės priežiūros praktinį darbą atlieka EVPRI, ELPA priežiūros institucija nepagrįstai nedelsdama surinktus mokesčius perduoda EVPRI. Mokesčių dydis apskaičiuojamas taip pat, kaip ir atitinkami ES įsteigtoms kredito reitingų agentūroms nustatyti mokesčiai.

               Į antrąjį Jungtinio komiteto sprendimo projektą dėl KRA reglamento bus įtraukti šeši Komisijos deleguotieji aktai ir penki Komisijos įgyvendinimo aktai.

               4.Procedūra

               Kadangi pridėtuose Jungtinio komiteto sprendimų projektuose įtraukti teisės aktų, kurių taikymo sritis turi būti išplėsta įtraukiant EEE–ELPA valstybes, pakeitimai, kurie yra daugiau nei vien techniniai patikslinimai, šiuo atveju taikomas Tarybos reglamento (EB) Nr. 2894/94
                  34
                1 straipsnio 3 dalies a punktas. Atitinkamai remdamasi Komisijos pasiūlymu Taryba nustato poziciją, kurios turi būti laikomasi Sąjungos vardu EEE jungtiniame komitete. Šiuo tikslu Komisija teikia šį pasiūlymą. Komisija tikisi artimiausiu galimu metu galėsianti pateikti ES poziciją EEE jungtiniame komitete .

               5.  Kita informacija

               Kadangi pagal Norvegijos ir Islandijos konstitucinę teisę šis pirmasis teisės aktų rinkinys  lems suverenumo perleidimą ELPA priežiūros institucijai, jam turės pritarti Norvegijos parlamentas (¾ balsų dauguma) ir Islandijos Parlamentas.

               Lichtenšteinas nurodė, jog jau įgyvendino atitinkamus ES teisės aktus nacionalinėje teisėje ir pasirengęs juos taikyti.

               2016/0161 (NLE)

               Pasiūlymas

               TARYBOS SPRENDIMAS

               dėl pozicijos, kurios Europos Sąjungos vardu turi būti laikomasi
                  EEE jungtiniame komitete, dėl EEE susitarimo
                  IX priedo (Finansinės paslaugos) dalinio pakeitimo

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 53 straipsnio 1 dalį ir 114 straipsnį kartu su 218 straipsnio 9 dalimi,

               atsižvelgdama į 1994 m. lapkričio 28 d. Tarybos reglamentą (EB) Nr. 2894/94 dėl Europos ekonominės erdvės susitarimo įgyvendinimo tvarkos
                  35
               , ypač į jo 1 straipsnio 3 dalies a punktą,

               atsižvelgdama į Europos Komisijos pasiūlymą,

               kadangi:

               (1)Europos Ekonominės erdvės susitarimas
                  36
                (toliau – EEE susitarimas) įsigaliojo 1994 m. sausio 1 d.;

               (2)pagal EEE susitarimo 98 ir ypač 102 straipsnį EEE jungtinis komitetas gali nuspręsti iš dalies pakeisti, be kita ko, EEE susitarimo IX priedą, kuriame yra nuostatų dėl finansinių paslaugų;

               (3)šie teisės aktai yra susiję su finansinėmis paslaugomis ir turi būti įtraukti į EEE susitarimą:

                     37
                  - Europos Parlamento ir Tarybos reglamentas (ES) Nr. 1092/2010,

                     38
                  - Europos Parlamento ir Tarybos reglamentas (ES) Nr. 1093/2010,

                     39
                  - Europos Parlamento ir Tarybos reglamentas (ES) Nr. 1094/2010,

                     40
                  - Europos Parlamento ir Tarybos reglamentas (ES) Nr. 1095/2010,

                     41
                  - Europos Parlamento ir Tarybos reglamentas (ES) Nr. 1022/2013,

                     42
                  - Europos Parlamento ir Tarybos direktyva 2011/61/ES,

                     43
                  - Komisijos deleguotasis reglamentas (ES) Nr. 231/2013,

                     44
                  - Komisijos įgyvendinimo reglamentas (ES) Nr. 447/2013,

                     45
                  - Komisijos įgyvendinimo reglamentas (ES) Nr. 448/2013,

                     46
                  - Komisijos deleguotasis reglamentas (ES) Nr. 694/2014,

                     47
                  - Komisijos deleguotasis reglamentas (ES) Nr. 2015/514,

                     48
                  - Europos Parlamento ir Tarybos reglamentas (ES) Nr. 236/2012,

                     49
                  - Komisijos deleguotasis reglamentas (ES) Nr. 826/2012,

                     50
                  - Komisijos įgyvendinimo reglamentas (ES) Nr. 827/2012,

                     51
                  - Komisijos deleguotasis reglamentas (ES) Nr. 918/2012,

                     52
                  - Komisijos deleguotasis reglamentas (ES) Nr. 919/2012,

                     53
                  - Komisijos deleguotasis reglamentas (ES) Nr. 2015/97,

                     54
                  - Europos Parlamento ir Tarybos reglamentas (ES) Nr. 648/2012,

                     55
                  - Europos Parlamento ir Tarybos reglamentas (EU) Nr. 513/2011,

                     56
                  - Europos Parlamento ir Tarybos reglamentas (ES) Nr. 462/2013,

                     57
                  - Komisijos deleguotasis reglamentas (ES) Nr. 272/2012,

                     58
                  - Komisijos deleguotasis reglamentas (ES) Nr. 446/2012,

                     59
                  - Komisijos deleguotasis reglamentas (ES) Nr. 447/2012,

                     60
                  - Komisijos deleguotasis reglamentas (ES) Nr. 448/2012,

                     61
                  - Komisijos deleguotasis reglamentas (ES) Nr. 449/2012,

                     62
                  - Komisijos deleguotasis reglamentas (ES) Nr. 946/2012,

                     63
                  - Komisijos įgyvendinimo sprendimas 2014/245/ES,

                     64
                  - Komisijos įgyvendinimo sprendimas 2014/246/ES,

                     65
                  - Komisijos įgyvendinimo sprendimas 2014/247/ES,

                     66
                  - Komisijos įgyvendinimo sprendimas 2014/248/ES,

                     67
                  - ir Komisijos įgyvendinimo sprendimas 2014/249/ES;

               (4)todėl EEE susitarimo IX priedas turėtų būti atitinkamai iš dalies pakeistas,

               (5)todėl Sąjungos pozicija EEE jungtiniame komitete turėtų būti grindžiama pridedamais sprendimų projektais,

               PRIĖMĖ ŠĮ SPRENDIMĄ:

               1 straipsnis

               Pozicija, kurios Sąjungos vardu turi būti laikomasi EEE jungtiniame komitete, dėl pasiūlytų EEE susitarimo IX priedo (Finansinės paslaugos) dalinių pakeitimų grindžiama prie šio sprendimo pridedamais EEE jungtinio komiteto sprendimų projektais.

               2 straipsnis

               Šis sprendimas įsigalioja jo priėmimo dieną.

               Priimta Briuselyje

                     Tarybos vardu

                     Pirmininkas

                     (1)
                  OL L 331, 2010 12 15, p. 1.

                     (2)
                  OL L 331, 2010 12 15, p. 12.

                     (3)
                  OL L 287, 2013 10 29, p. 5.

                     (4)
                  OL L 331, 2010 12 15, p. 48.

                     (5)
                  OL L 331, 2010 12 15, p. 84.

                     (6)
                  OL L 174, 2011 7 1, p. 1.

                     (7)
                  2012 m. gruodžio 19 d. Komisijos deleguotasis reglamentas (ES) Nr. 231/2013, kuriuo papildomos Europos Parlamento ir Tarybos direktyvos 2011/61/ES nuostatos dėl išimčių, bendrųjų veiklos sąlygų, depozitoriumų, finansinio sverto, skaidrumo ir priežiūros, OL L 83, 2013 3 22, p. 1.

                     (8)
                  2013 m. gruodžio 17 d. Komisijos deleguotasis reglamentas (ES) Nr. 694/2014, kuriuo papildomos Europos Parlamento ir Tarybos direktyvos 2011/61/ES nuostatos, susijusios su alternatyvaus investavimo fondų valdytojų tipų nustatymo techniniais reguliavimo standartais, OL L 183, 2014 6 24, p. 18.

                     (9)
                  2014 m. gruodžio 18 d. Komisijos deleguotasis reglamentas (ES) 2015/514 dėl informacijos, kurią kompetentingos institucijos turi teikti Europos vertybinių popierių ir rinkų institucijai pagal Europos Parlamento ir Tarybos direktyvos 2011/61/ES 67 straipsnio 3 dalį, OL L 82, 2015 3 27, p. 5.

                     (10)
                  2013 m. gegužės 15 d. Komisijos įgyvendinimo reglamentas (ES) Nr. 447/2013, kuriuo nustatoma procedūra AIFV, pagal Europos Parlamento ir Tarybos direktyvą 2011/61/ES pasirenkantiems AIFV statusą, OL L 132, 2013 5 16, p. 1.

                     (11)
                  2013 m. gegužės 15 d. Komisijos įgyvendinimo reglamentas (ES) Nr. 448/2013, kuriuo nustatoma ne ES AIFV referencinės valstybės narės nustatymo pagal Europos Parlamento ir Tarybos direktyvą 2011/61/ES procedūra, OL L 132, 2013 5 16, p. 3.

                     (12)
                  OL L 86, 2012 12 15, p. 1.

                     (13)
                  2012 m. birželio 29 d. Komisijos deleguotasis reglamentas (ES) Nr. 826/2012, kuriuo Europos Parlamento ir Tarybos reglamentas (ES) Nr. 236/2012 papildomas nuostatomis dėl techninių reguliavimo standartų, taikomų informacijos apie grynąsias trumpąsias pozicijas pranešimo ir atskleidimo reikalavimams, informacijai apie grynąsias trumpąsias pozicijas, kurią reikia teikti Europos vertybinių popierių ir rinkų institucijai, ir apyvartos apskaičiavimo siekiant nustatyti akcijas, kurioms taikoma išimtis, metodui, OL L 251, 2012 9 18, p 1.

                     (14)
                  2012 m. birželio 29 d. Komisijos įgyvendinimo reglamentas (ES) Nr. 827/2012, kuriuo nustatomi šie techniniai įgyvendinimo standartai: viešo informacijos apie grynąsias trumpąsias akcijų pozicijas atskleidimo būdų; informacijos apie grynąsias trumpąsias pozicijas, kurią reikia teikti Europos vertybinių popierių ir rinkų institucijai, formato; susitarimų, sutarčių ir priemonių, skirtų deramai užtikrinti, kad akcijos arba valstybės skolos finansinės priemonės būtų pateiktos, kai reikės atsiskaityti, tipų ir pagrindinės prekybos akcijomis vietos nustatymo terminų bei laikotarpio pagal Europos Parlamento ir Tarybos reglamentą (ES) Nr. 236/2012 dėl skolintų vertybinių popierių pardavimo ir tam tikrų kredito įsipareigojimų neįvykdymo apsikeitimo sandorių aspektų. OL L 251, 2012 9 18, p. 11.

                     (15)
                  2012 m. liepos 5 d. Komisijos deleguotasis reglamentas (ES) Nr. 918/2012, kuriuo papildomos Europos Parlamento ir Tarybos reglamento (ES) Nr. 236/2012 dėl skolintų vertybinių popierių pardavimo ir tam tikrų kredito įsipareigojimų neįvykdymo apsikeitimo sandorių aspektų nuostatos, susijusios su apibrėžtimis, grynųjų trumpųjų pozicijų apskaičiavimu, padengtais valstybės kredito įsipareigojimų neįvykdymo apsikeitimo sandoriais, informacijos pranešimo ribomis, likvidumo ribomis apribojimams sustabdyti, dideliu finansinių priemonių vertės sumažėjimu ir neigiamais įvykiais, OL L 274, 2012 10 9, p. 1.

                     (16)
                  2012 m. liepos 5 d. Komisijos deleguotasis reglamentas (ES) Nr. 919/2012, kuriuo papildomos Europos Parlamento ir Tarybos reglamento (ES) Nr. 236/2012 dėl skolintų vertybinių popierių pardavimo ir tam tikrų kredito įsipareigojimų neįvykdymo apsikeitimo sandorių aspektų nuostatos, susijusios su likvidžių akcijų ir kitų finansinių priemonių vertės sumažėjimo skaičiavimo metodo techniniais reguliavimo standartais, OL L 274, 2012 10 9, p. 16.

                     (17)
                  2014 m. spalio 17 d. Komisijos deleguotasis reglamentas (ES) 2015/97, kuriuo ištaisomos Deleguotojo reglamento (ES) Nr. 918/2012 nuostatos dėl informacijos apie reikšmingas grynąsias trumpąsias valstybės skolos vertybinių popierių pozicijas pranešimo, OL L 16, 2015 1 23, p. 22.

                     (18)
                  OL L 201, 2012 7 27, p. 1.

                     (19)
                  OL L 145, 2011 5 31, p. 30.

                     (20)
                  OL L 146, 2013 5 31, p. 1.

                     (21)
                  2012 m. vasario 7 d. Komisijos deleguotasis reglamentas (ES) Nr. 272/2012, kuriuo Europos Parlamento ir Tarybos reglamentas (EB) Nr. 1060/2009 papildomas nuostatomis dėl Europos vertybinių popierių ir rinkų institucijos taikomų mokesčių kredito reitingų agentūroms, OL L 90, 2012 3 28, p. 6.

                     (22)
                  2012 m. kovo 21 d. Komisijos deleguotasis reglamentas (ES) Nr. 446/2012, kuriuo Europos Parlamento ir Tarybos reglamentas (EB) Nr. 1060/2009 papildomas nuostatomis dėl techninių reguliavimo standartų, taikomų reitingų duomenų, kuriuos kredito reitingų agentūros turi periodiškai teikti Europos vertybinių popierių ir rinkų institucijai, turiniui ir formai, OL L 140, 2012 5 30, p. 2.

                     (23)
                  2012 m. kovo 21 d. Komisijos deleguotasis reglamentas (ES) Nr. 447/2012, kuriuo Europos Parlamento ir Tarybos reglamentas (EB) Nr. 1060/2009 papildomas nustatomais techniniais reguliavimo standartais, taikomais vertinant kredito reitingų metodų atitiktį, OL L 140, 2012 5 30, p. 14.

                     (24)
                  2012 m. kovo 21 d. Komisijos deleguotasis reglamentas (ES) Nr. 448/2012, kuriuo Europos Parlamento ir Tarybos reglamentas (EB) Nr. 1060/2009 papildomas nuostatomis dėl techninių reguliavimo standartų, taikomų teikiant informaciją, kurią kredito reitingų agentūros skelbia Europos vertybinių popierių ir rinkų institucijos įsteigtoje centrinėje duomenų saugykloje, OL L 140, 2012 5 30, p. 17.

                     (25)
                  2012 m. kovo 21 d. Komisijos deleguotasis reglamentas (ES) Nr. 449/2012, kuriuo Europos Parlamento ir Tarybos reglamentas (EB) Nr. 1060/2009 papildomas nuostatomis dėl techninių reguliavimo standartų, taikomų informacijai, teikiamai registruojant ir sertifikuojant kredito reitingų agentūras, OL L 140, 2012 5 30, p. 32.

                     (26)
                  2012 m. liepos 12 d. Komisijos deleguotasis reglamentas (ES) Nr. 946/2012,  kuriuo Europos Parlamento ir Tarybos reglamentas (EB) Nr. 1060/2009 papildomas nuostatomis dėl procedūrinių taisyklių, susijusių su baudomis, kurias Europos vertybinių popierių ir rinkų institucija skiria kredito reitingų agentūroms, įskaitant taisykles dėl teisės į gynybą ir pereinamojo laikotarpio nuostatas, OL L 282, 2012 10 16, p. 23.

                     (27)
                  2014 m. balandžio 28 d. Komisijos įgyvendinimo sprendimas 2014/245/ES dėl Brazilijos teisės ir priežiūros sistemos pripažinimo atitinkančia Europos Parlamento ir Tarybos reglamento (EB) Nr. 1060/2009 dėl kredito reitingų agentūrų reikalavimus, OL L 132, 2014 5 3, p. 65.

                     (28)
                  2014 m. balandžio 28 d. Komisijos įgyvendinimo sprendimas 2014/246/ES dėl Argentinos teisės ir priežiūros sistemos pripažinimo atitinkančia Europos Parlamento ir Tarybos reglamento (EB) Nr. 1060/2009 dėl kredito reitingų agentūrų reikalavimus, OL L 132, 2014 5 3, p. 68.

                     (29)
                  2014 m. balandžio 28 d. Komisijos įgyvendinimo sprendimas 2014/247/ES dėl Meksikos teisės ir priežiūros sistemos pripažinimo atitinkančia Europos Parlamento ir Tarybos reglamento (EB) Nr. 1060/2009 dėl kredito reitingų agentūrų reikalavimus, OL L 132, 2014 5 3, p. 71.

                     (30)
                  2014 m. balandžio 28 d. Komisijos įgyvendinimo sprendimas 2014/248/ES dėl Singapūro teisės ir priežiūros sistemos pripažinimo atitinkančia Europos Parlamento ir Tarybos reglamento (EB) Nr. 1060/2009 dėl kredito reitingų agentūrų reikalavimus, OL L 132, 2014 5 3, p. 73.

                     (31)
                  2014 m. balandžio 28 d. Komisijos įgyvendinimo sprendimas 2014/249/ES dėl Honkongo teisės ir priežiūros sistemos pripažinimo atitinkančia Europos Parlamento ir Tarybos reglamento (EB) Nr. 1060/2009 dėl kredito reitingų agentūrų reikalavimus, OL L 132, 2014 5 3, p. 76.

                     (32)

                        OL L 145, 2013 5 31, p. 30.

                     (33)
                  OL L 146, 2013 5 31, p. 1.

                     (34)
                  1994 m. lapkričio 28 d. Tarybos reglamentas (EB) Nr. 2894/94 dėl Europos ekonominės erdvės susitarimo įgyvendinimo tvarkos, OL L 305, 1994 11 30, p. 6.

                     (35)
                  OL L 305, 1994 11 30, p. 6.

                     (36)
                  OL L 1, 1994 1 3, p. 3.

                     (37)
                  2010 m. lapkričio 24 d. Europos Parlamento ir Tarybos reglamentas (ES) Nr. 1092/2010 dėl Europos Sąjungos finansų sistemos makrolygio rizikos ribojimo priežiūros ir Europos sisteminės rizikos valdybos įsteigimo (OL L 331, 2010 12 15, p. 1).

                     (38)
                  2010 m. lapkričio 24 d. Europos Parlamento ir Tarybos reglamentas (ES) Nr. 1093/2010, kuriuo įsteigiama Europos priežiūros institucija (Europos bankininkystės institucija), iš dalies keičiamas Sprendimas Nr. 716/2009/EB ir panaikinamas Komisijos sprendimas 2009/78/EB (OL L 331, 2010 12 15, p. 12).

                     (39)
                  2010 m. lapkričio 24 d. Europos Parlamento ir Tarybos reglamentas (ES) Nr. 1094/2010, kuriuo įsteigiama Europos priežiūros institucija (Europos draudimo ir profesinių pensijų institucija), iš dalies keičiamas Sprendimas Nr. 716/2009/EB ir panaikinamas Komisijos sprendimas 2009/79/EB (OL L 331, 2010 12 15, p. 48).

                     (40)
                  2010 m. lapkričio 24 d. Europos Parlamento ir Tarybos reglamentas (ES) Nr. 1095/2010, kuriuo įsteigiama Europos priežiūros institucija (Europos vertybinių popierių ir rinkų institucija) ir iš dalies keičiamas Sprendimas Nr. 716/2009/EB bei panaikinamas Komisijos sprendimas 2009/77/EB (OL L 331, 2010 12 15, p. 84).

                     (41)
                  2013 m. spalio 22 d. Europos Parlamento ir Tarybos reglamentas (ES) Nr. 1022/2013, kuriuo iš dalies keičiamos Reglamento (ES) Nr. 1093/2010, kuriuo įsteigiama Europos priežiūros institucija (Europos bankininkystės institucija), nuostatos, susijusios su specialių uždavinių pavedimu Europos Centriniam Bankui pagal Tarybos reglamentą (ES) Nr. 1024/2013 (OL L 287, 2013 10 29, p. 5).

                     (42)
                  2011 m. birželio 8 d. Europos Parlamento ir Tarybos direktyva 2011/61/ES dėl alternatyvaus investavimo fondų valdytojų, kuria iš dalies keičiami direktyvos 2003/41/EB ir 2009/65/EB bei reglamentai (EB) Nr. 1060/2009 ir (ES) Nr. 1095/2010 (OL L 174, 2011 7 1, p. 1).

                     (43)
                  2012 m. gruodžio 19 d. Komisijos deleguotasis reglamentas (ES) Nr. 231/2013, kuriuo papildomos Europos Parlamento ir Tarybos direktyvos 2011/61/ES nuostatos dėl išimčių, bendrųjų veiklos sąlygų, depozitoriumų, finansinio sverto, skaidrumo ir priežiūros (OL L 83, 2013 3 22, p. 1).

                     (44)
                  2013 m. gegužės 15 d. Komisijos įgyvendinimo reglamentas (ES) Nr. 447/2013, kuriuo nustatoma procedūra AIFV, pagal Europos Parlamento ir Tarybos direktyvą 2011/61/ES pasirenkantiems AIFV statusą (OL L 132, 2013 5 16, p. 1).

                     (45)
                  2013 m. gegužės 15 d. Komisijos įgyvendinimo reglamentas (ES) Nr. 448/2013, kuriuo nustatoma ne ES AIFV referencinės valstybės narės nustatymo pagal Europos Parlamento ir Tarybos direktyvą 2011/61/ES procedūra (OL L 132, 2013 5 16, p. 3).

                     (46)
                  2013 m. gruodžio 17 d. Komisijos deleguotasis reglamentas (ES) Nr. 694/2014, kuriuo papildomos Europos Parlamento ir Tarybos direktyvos 2011/61/ES nuostatos, susijusios su alternatyvaus investavimo fondų valdytojų tipų nustatymo techniniais reguliavimo standartais (OL L 183, 2014 6 24, p. 18).

                     (47)
                  2014 m. gruodžio 18 d. Komisijos deleguotasis reglamentas (ES) 2015/514 dėl informacijos, kurią kompetentingos institucijos turi teikti Europos vertybinių popierių ir rinkų institucijai pagal Europos Parlamento ir Tarybos direktyvos 2011/61/ES 67 straipsnio 3 dalį (OL L 82, 2015 3 27, p. 5).

                     (48)
                  2012 m. kovo 14 d. Europos Parlamento ir Tarybos reglamentas (ES) Nr. 236/2012 dėl skolintų vertybinių popierių pardavimo ir tam tikrų kredito įsipareigojimų neįvykdymo apsikeitimo sandorių aspektų (OL L 86, 2012 3 24, p. 1).

                     (49)
                  2012 m. birželio 29 d. Komisijos deleguotasis reglamentas (ES) Nr. 826/2012, kuriuo Europos Parlamento ir Tarybos reglamentas (ES) Nr. 236/2012 papildomas nuostatomis dėl techninių reguliavimo standartų, taikomų informacijos apie grynąsias trumpąsias pozicijas pranešimo ir atskleidimo reikalavimams, informacijai apie grynąsias trumpąsias pozicijas, kurią reikia teikti Europos vertybinių popierių ir rinkų institucijai, ir apyvartos apskaičiavimo siekiant nustatyti akcijas, kurioms taikoma išimtis, metodui (OL L 251, 2012 9 18, p 1).

                     (50)
                  2012 m. birželio 29 d. Komisijos įgyvendinimo reglamentas (ES) Nr. 827/2012, kuriuo nustatomi šie techniniai įgyvendinimo standartai: viešo informacijos apie grynąsias trumpąsias akcijų pozicijas atskleidimo būdų; informacijos apie grynąsias trumpąsias pozicijas, kurią reikia teikti Europos vertybinių popierių ir rinkų institucijai, formato; susitarimų, sutarčių ir priemonių, skirtų deramai užtikrinti, kad akcijos arba valstybės skolos finansinės priemonės būtų pateiktos, kai reikės atsiskaityti, tipų ir pagrindinės prekybos akcijomis vietos nustatymo terminų bei laikotarpio pagal Europos Parlamento ir Tarybos reglamentą (ES) Nr. 236/2012 dėl skolintų vertybinių popierių pardavimo ir tam tikrų kredito įsipareigojimų neįvykdymo apsikeitimo sandorių aspektų ( OL L 251, 2012 9 18, p. 11).

                     (51)
                  2012 m. liepos 5 d. Komisijos deleguotasis reglamentas (ES) Nr. 918/2012, kuriuo papildomos Europos Parlamento ir Tarybos reglamento (ES) Nr. 236/2012 dėl skolintų vertybinių popierių pardavimo ir tam tikrų kredito įsipareigojimų neįvykdymo apsikeitimo sandorių aspektų nuostatos, susijusios su apibrėžtimis, grynųjų trumpųjų pozicijų apskaičiavimu, padengtais valstybės kredito įsipareigojimų neįvykdymo apsikeitimo sandoriais, informacijos pranešimo ribomis, likvidumo ribomis apribojimams sustabdyti, dideliu finansinių priemonių vertės sumažėjimu ir neigiamais įvykiais (OL L 274, 2012 10 9, p. 1).

                     (52)
                  2012 m. liepos 5 d. Komisijos deleguotasis reglamentas (ES) Nr. 919/2012, kuriuo papildomos Europos Parlamento ir Tarybos reglamento (ES) Nr. 236/2012 dėl skolintų vertybinių popierių pardavimo ir tam tikrų kredito įsipareigojimų neįvykdymo apsikeitimo sandorių aspektų nuostatos, susijusios su likvidžių akcijų ir kitų finansinių priemonių vertės sumažėjimo skaičiavimo metodo techniniais reguliavimo standartais (OL L 274, 2012 10 9, p. 16).

                     (53)
                  2014 m. spalio 17 d. Komisijos deleguotasis reglamentas (ES) 2015/97, kuriuo ištaisomos Deleguotojo reglamento (ES) Nr. 918/2012 nuostatos dėl informacijos apie reikšmingas grynąsias trumpąsias valstybės skolos vertybinių popierių pozicijas pranešimo (OL L 16, 2015 1 23, p. 22).

                     (54)
                  2012 m. liepos 4 d. Europos Parlamento ir Tarybos reglamentas (ES) Nr. 648/2012 dėl ne biržos išvestinių finansinių priemonių, pagrindinių sandorio šalių ir sandorių duomenų saugyklų (OL L 201, 2012 7 27, p. 1).

                     (55)
                  2011 m. gegužės 11 d. Europos Parlamento ir Tarybos reglamentas (ES) Nr. 513/2011, kuriuo iš dalies keičiamas Reglamentas (EB) Nr. 1060/2009 dėl kredito reitingų agentūrų (OL L 145, 2011 5 31, p. 30).

                     (56)
                  2013 m. gegužės 21 d. Europos Parlamento ir Tarybos reglamentas (ES) Nr. 462/2013, kuriuo iš dalies keičiamas Reglamentas (EB) Nr. 1060/2009 dėl kredito reitingų agentūrų (OL L 146, 2013 5 31, p. 1).

                     (57)
                  2012 m. vasario 7 d. Komisijos deleguotuoju reglamentu (ES) Nr. 272/2012, kuriuo Europos Parlamento ir Tarybos reglamentas (ES) Nr. 1060/2009 papildomas nuostatomis dėl Europos vertybinių popierių ir rinkų institucijos kreditų agentūroms taikomų mokesčių (OL L 90, 2012 3 28, p. 6).

                     (58)
                  2012 m. kovo 21 d. Komisijos deleguotasis reglamentas (ES) Nr. 446/2012, kuriuo Europos Parlamento ir Tarybos reglamentas (EB) Nr. 1060/2009 papildomas nuostatomis dėl techninių reguliavimo standartų, taikomų reitingų duomenų, kuriuos kredito reitingų agentūros turi periodiškai teikti Europos vertybinių popierių ir rinkų institucijai, turiniui ir formai (OL L 140, 2012 5 30, p. 2).

                     (59)
                  2012 m. kovo 21 d. Komisijos deleguotasis reglamentas (ES) Nr. 447/2012, kuriuo Europos Parlamento ir Tarybos reglamentas (EB) Nr. 1060/2009 papildomas nustatomais techniniais reguliavimo standartais, taikomais vertinant kredito reitingų metodų atitiktį (OL L 140, 2012 5 30, p. 14).

                     (60)
                  2012 m. kovo 21 d. Komisijos deleguotasis reglamentas (ES) Nr. 448/2012, kuriuo Europos Parlamento ir Tarybos reglamentas (EB) Nr. 1060/2009 papildomas nuostatomis dėl techninių reguliavimo standartų, taikomų teikiant informaciją, kurią kredito reitingų agentūros skelbia Europos vertybinių popierių ir rinkų institucijos įsteigtoje centrinėje duomenų saugykloje (OL L 140, 2012 5 30, p. 17).

                     (61)
                  2012 m. kovo 21 d. Komisijos deleguotasis reglamentas (ES) Nr. 449/2012, kuriuo Europos Parlamento ir Tarybos reglamentas (EB) Nr. 1060/2009 papildomas nuostatomis dėl techninių reguliavimo standartų, taikomų informacijai, teikiamai registruojant ir sertifikuojant kredito reitingų agentūras (OL L 140, 2012 5 30, p. 32).

                     (62)
                  2012 m. liepos 12 d. Komisijos deleguotasis reglamentas (ES) Nr. 946/2012,  kuriuo Europos Parlamento ir Tarybos reglamentas (EB) Nr. 1060/2009 papildomas nuostatomis dėl procedūrinių taisyklių, susijusių su baudomis, kurias Europos vertybinių popierių ir rinkų institucija skiria kredito reitingų agentūroms, įskaitant taisykles dėl teisės į gynybą ir pereinamojo laikotarpio nuostatas (OL L 282, 2012 10 16, p. 23).

                     (63)
                  2014 m. balandžio 28 d. Komisijos įgyvendinimo sprendimas 2014/245/ES dėl Brazilijos teisės ir priežiūros sistemos pripažinimo atitinkančia Europos Parlamento ir Tarybos reglamento (EB) Nr. 1060/2009 dėl kredito reitingų agentūrų reikalavimus (OL L 132, 2014 5 3, p. 65).

                     (64)
                  2014 m. balandžio 28 d. Komisijos įgyvendinimo sprendimas 2014/246/ES dėl Argentinos teisės ir priežiūros sistemos pripažinimo atitinkančia Europos Parlamento ir Tarybos reglamento (EB) Nr. 1060/2009 dėl kredito reitingų agentūrų reikalavimus (OL L 132, 2014 5 3, p. 68).

                     (65)
                  2014 m. balandžio 28 d. Komisijos įgyvendinimo sprendimas 2014/247/ES dėl Meksikos teisės ir priežiūros sistemos pripažinimo atitinkančia Europos Parlamento ir Tarybos reglamento (EB) Nr. 1060/2009 dėl kredito reitingų agentūrų reikalavimus (OL L 132, 2014 5 3, p. 71).

                     (66)
                  2014 m. balandžio 28 d. Komisijos įgyvendinimo sprendimas 2014/248/ES dėl Singapūro teisės ir priežiūros sistemos pripažinimo atitinkančia Europos Parlamento ir Tarybos reglamento (EB) Nr. 1060/2009 dėl kredito reitingų agentūrų reikalavimus (OL L 132, 2014 5 3, p. 73).

                     (67)
                  2014 m. balandžio 28 d. Komisijos įgyvendinimo sprendimas 2014/249/ES dėl Honkongo teisės ir priežiūros sistemos pripažinimo atitinkančia Europos Parlamento ir Tarybos reglamento (EB) Nr. 1060/2009 dėl kredito reitingų agentūrų reikalavimus (OL L 132, 2014 5 3, p. 76).

    ---documentbreak---

               EUROPOS KOMISIJA
            Briuselis, 2016 05 31
            COM(2016) 319 final
            PRIEDAS
            priepasiūlymo dėl Tarybos sprendimodėl pozicijos, kurios Europos Sąjungos vardu turi būti laikomasiEEE jungtiniame komitete, dėl EEE susitarimo  IX priedo (Finansinės paslaugos) dalinio pakeitimo

               1 PRIEDAS

                  EEE JUNGTINIO KOMITETO SPRENDIMAS
                  Nr.

                  [data]

                  kuriuo iš dalies keičiamas EEE susitarimo IX priedas (Finansinės paslaugos)

               EEE JUNGTINIS KOMITETAS,

               atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,

               kadangi:

               (1)į EEE susitarimą turi būti įtrauktas 2010 m. lapkričio 24 d. Europos Parlamento ir Tarybos reglamentas (ES) Nr. 1092/2010 dėl Europos Sąjungos finansų sistemos makrolygio rizikos ribojimo priežiūros ir Europos sisteminės rizikos valdybos įsteigimo
                  1
               ;

               (2)todėl EEE susitarimo IX priedas turėtų būti atitinkamai iš dalies pakeistas,

               PRIĖMĖ ŠĮ SPRENDIMĄ:

               1 straipsnis

               EEE susitarimo IX priede po 31ed punkto (Komisijos reglamentas 2010/C  326/07) įterpiamas šis punktas:

               „31f.32010 R 1092: 2010 m. lapkričio 24 d. Europos Parlamento ir Tarybos reglamentas (ES) Nr. 1092/2010 dėl Europos Sąjungos finansų sistemos makrolygio rizikos ribojimo priežiūros ir Europos sisteminės rizikos valdybos įsteigimo (OL L 331, 2010 12 15, p. 1).

               Reglamento nuostatos šio susitarimo tikslais pritaikomos taip:

               a)atitinkamos ELPA valstybių institucijos dalyvauja Europos sisteminės rizikos valdybos (ESRV) veikloje;

               b)nepaisant šio susitarimo 1 protokolo nuostatų, terminai „valstybė (s) narė (s)“, „kompetentingos institucijos“ ir „kontrolės institucijos“, be jų reikšmės reglamente, reiškia ir atitinkamai ELPA valstybes ir jų kompetentingas institucijos ir priežiūros institucijas. Tai netaikoma 5 straipsnio 2 daliai, 9 straipsnio 5 daliai ir 11 straipsnio 1 dalies c punktui;

               c)6 straipsnio 2 dalyje įterpiama:

               „c)ELPA valstybių nacionalinių centrinių bankų valdytojai arba, Lichtenšteino atveju, aukšto lygio finansų ministerijos atstovas;

               d)ELPA priežiūros institucijos kolegijos narys, kai tai reikalinga jo užduotims atlikti.

               Balsavimo teisės neturintys bendrosios valdybos nariai, nurodyti c ir d punktuose, nedalyvauja bendrosios valdybos darbe, kai gali būti svarstoma atskirų ES finansų įstaigų arba atskirų ES valstybių narių padėtis.“;

               d)13 straipsnio 1 dalis papildoma šiuo punktu:

               "i)vienas kiekvieno ELPA valstybių nacionalinių centrinių bankų atstovas arba, Lichtenšteino atveju, finansų ministerijos atstovas. Šie atstovai nedalyvauja patariamojo techninio komiteto darbe, kai gali būti svarstoma atskirų ES finansų įstaigų arba atskirų ES valstybių narių padėtis.“;

               e)15 straipsnio 2 dalis papildoma šia pastraipa:

               "ELPA priežiūros institucija, nacionaliniai centriniai bankai ir nacionalinės priežiūros institucijos ir ELPA valstybių nacionalinės statistikos institucijos glaudžiai bendradarbiauja su ESRV ir suteikia jai visą informaciją, būtiną jos užduotims vykdyti pagal EEE susitarimą.“;

               f)16 straipsnio 3 dalyje po žodžio „Komisijai“ įrašomi žodžiai „ir, jeigu yra skirti ELPA valstybei arba vienai ar kelioms nacionalinėms priežiūros institucijoms, ELPA valstybių nuolatiniam komitetui“, o po žodžio „EPI“ įrašomi žodžiai „ir ELPA priežiūros institucijai“;

               g)17 straipsnio 1 ir 2 dalyse ir 18 straipsnio 1 dalyje po žodžio „Tarybą“ įrašomi žodžiai „ir, jeigu yra skirti ELPA valstybei arba vienai ar kelioms nacionalinėms priežiūros institucijoms, ELPA valstybių nuolatinį komitetą“;

               h)17 straipsnio 3 dalis netaikoma sprendimams dėl rekomendacijos vienai ar kelioms ELPA valstybėms;

               i)18 straipsnio 4 dalyje po žodžio „EPI“ įrašomi žodžiai „ELPA priežiūros institucija ir ELPA valstybių nuolatinis komitetas“.

               2 straipsnis

               Europos Sąjungos oficialiojo leidinio EEE priede skelbtinas Reglamento (ES) Nr. 1092/2010 tekstas islandų ir norvegų kalbomis yra autentiškas.

               3 straipsnis

               Šis sprendimas įsigalioja .... arba kitą dieną po paskutinio pranešimo perdavimo pagal EEE susitarimo103 straipsnio 1 dalį, atsižvelgiant į tai, kuri data vėlesnė
                  2*.

               4 straipsnis

               Šis sprendimas skelbiamas Europos Sąjungos oficialiojo leidinio EEE skirsnyje ir EEE priede.

               Priimta Briuselyje …

                     EEE jungtinio komiteto vardu

                     Pirmininkas

                     EEE jungtinio komiteto

                        sekretoriai

               Bendra Susitariančiųjų Šalių deklaracija,

               pridedama prie Sprendimo Nr. .../..., kuriuo Reglamentas (EB) Nr. 1092/2010 įtraukiamas į EEE susitarimą

               Susitariančiosios Šalys pastebi, kad pagal Reglamentą (ES) Nr. 1092/2010 valstybių, kurios nėra ES valstybės narės, dalyvavimas Europos sisteminės rizikos valdybos veikloje galimas tik tam tikru lygmeniu. Atsižvelgdama į galimus būsimus Reglamento (ES) Nr. 1092/2010 pakeitimus ES įvertins, ar teisė dalyvauti, atitinkanti EEE ELPA valstybių dalyvavimą trijų Europos priežiūros institucijų, numatytų EEE jungtinio komiteto sprendimuose Nr. .../..., Nr.../... ir Nr.../..., veikloje, gali būti suteikta EEE narėmis esančioms ELPA valstybėms.

                     (1)
                  OL L 331, 2010 12 15, p. 1.

                     (2)
                  *Konstituciniai reikalavimai nurodyti.


               EUROPOS KOMISIJA
            Briuselis, 2016 01 26
            COM(2016) 22 final
            2016/0015(NLE)
            Pasiūlymas
            TARYBOS SPRENDIMAS
            kuriuo nustatoma pozicija, kurios ES vardu turi būti laikomasi PPO Generalinėje taryboje dėl Jordanijos prašymo taikyti PPO įsipareigojimų atidėjimą siekiant pratęsti jos eksporto subsidijų programos nutraukimo pereinamąjį laikotarpį

               AIŠKINAMASIS MEMORANDUMAS

               1.PASIŪLYMO APLINKYBĖS

               Šio pasiūlymo tikslas – nustatyti poziciją, kurios Europos Sąjunga turi laikytis Pasaulio prekybos organizacijos (PPO) Generalinėje taryboje dėl Jordanijos prašymo taikyti PPO įsipareigojimų atidėjimą siekiant iki 2018 m. gruodžio 31 d. pratęsti pereinamąjį laikotarpį pagal Sutarties dėl subsidijų ir kompensacinių priemonių 27 straipsnio 2 dalies b punktą, susijusį su Jordanijos eksporto subsidijų programos nutraukimu. 2007 m. liepos mėn. Generalinė taryba šios priemonės laipsniško nutraukimo laikotarpį jau buvo pratęsusi iki 2015 m. gruodžio 31 d. Jordanija prašymą dėl įsipareigojimų atidėjimo pateikė remdamasis PPO steigimo sutarties IX straipsnio 3 dalimi.

               Šis prašymas dėl įsipareigojimų atidėjimo būtų trečiasis prašymas pratęsti pereinamąjį laikotarpį, siekiant laipsniškai nutraukti subsidijų programą. Pirmą kartą terminas pratęstas 2001 m., tada laipsniško nutraukimo pereinamasis laikotarpis turėjo baigtis 2007 m. pabaigoje. Antrą kartą šis terminas pratęstas 2007 m. liepos mėn., kai Jordanijai, be kita ko, buvo leista pratęsti eksporto subsidijų nutraukimo laikotarpį iki 2015 m. gruodžio 31 d. Nors tame sprendime nurodyta, kad prašymų dėl tolesnio pratęsimo pateikti nebus galima, tuo metu nebuvo įmanoma numatyti kokios aplinkybės regione susiklostys vėliau.

               2.TEISINIS PAGRINDAS, SUBSIDIARUMO IR PROPORCINGUMO PRINCIPAI

               Sutarties dėl Europos Sąjungos veikimo (SESV) 218 straipsnio 9 dalyje nustatyta, kad kai tarptautiniu susitarimu įsteigtame organe reikia priimti teisinę galią turintį sprendimą, Taryba, remdamasi Komisijos ar Sąjungos vyriausiojo įgaliotinio užsienio reikalams ir saugumo politikai pasiūlymu, priima sprendimą, kuriuo nustatoma pozicija, kuri turi būti priimta Europos Sąjungos vardu. Ši nuostata leidimui atidėti įsipareigojimų vykdymą, kad Jordanija iki 2018 m. gruodžio 31 d. galėtų pratęsti Jordanijos eksporto subsidijų programos nutraukimo pereinamąjį laikotarpį, taikoma todėl, kad sprendimas priimamas tarptautiniu susitarimu įsteigtame organe (PPO Generalinėje taryboje ar Ministrų konferencijoje) ir turi poveikio Europos Sąjungos teisėms ir prievolėms.

               3.EX POST VERTINIMO, KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI

               Netaikoma.

               4.POVEIKIS BIUDŽETUI

               Netaikoma.

               5.KITI ELEMENTAI

               Komisija bus įgaliota ES vardu priimti poziciją paremti Jordanijos prašymą dėl PPO įsipareigojimų atidėjimo, kad iki 2018 m. gruodžio 31 d. būtų pratęstas Jordanijos eksporto subsidijų programos nutraukimo pereinamasis laikotarpis, kiek tai būtina, kad Jordanija galėtų taikyti dalinį ar visišką atleidimą nuo pajamų, gautų už tam tikrą eksportą 2016 m. sausio 1 d.–2018 m. gruodžio 31 d. laikotarpiu, mokesčio. Šis pratęsimas Jordanijai suteiks pakankamai laiko parengti ir įgyvendinti visiškai naują, PPO reikalavimus atitinkančią subsidijų programą, kuri būtų naudinga mažosioms ir vidutinėms įmonėms.

               Iki 2018 m. gruodžio 31 d. Jordanija pagal programą toliau taikys lengvatas esamoms MVĮ paramos gavėjoms, kartu siekdama įveikti ekonominius, finansinius ir politinius sunkumus bei spręsti problemas, kylančias dėl dabartinio nestabilumo regione, pabėgėlių antplūdžio, vis dar patiriamo pasaulinės finansų krizės ir su ja susijusios krizės euro zonoje poveikio. Jordanija taip pat mano, kad pratęsimas parems jos pramonę esant dideliam nestabilumui regione, kuris turėjo neigiamos įtakos jos patekimui į tradicines rinkas kaimyninėse šalyse, taip pat tranzitiniams maršrutams į tarptautines rinkas. Jordanija savo prašyme taip pat atkreipia dėmesį į tai, kad manoma, jog reformų priemonių, kurių ėmėsi Vyriausybė, ir infrastruktūros projektų, įskaitant alternatyvaus dujų tiekimo plėtojimą, teigiamas poveikis Jordanijos privačiojo sektoriaus konkurencinei padėčiai bus jaučiamas ne anksčiau kaip nuo 2018 m.

               Jordanija teigia, kad iki 2018 m. gruodžio 31 d. pratęsus eksporto subsidijų programos laipsniško nutraukimo pereinamąjį laikotarpį neturėtų būti pažeisti kitų narių, kurios nesinaudoja tokiu režimu, interesai. Jordanija taip pat nurodė, kad po tos datos ji neplanuoja teikti tolesnių prašymų dėl pratęsimo.

               ES pripažįsta Jordano patiriamus ekonominius sunkumus, kuriuos sukėlė ypatinga ir nepaprasta politinė aplinka regione, įskaitant didelį pabėgėlių iš kaimyninių šalių antplūdį ir su tuo susijusią finansinę naštą, prekybos su tokiais regiono partneriais kaip Irakas ir Sirija pertrūkius ir papildomas išlaidas dėl tradicinių energijos tiekimo šaltinių iš Egipto bei tranzito maršrutų keliais per Siriją į Turkiją sutrikimų.

               Mažai tikėtina, kad pratęsus eksporto subsidijų programą bus padarytas didelis poveikis ES ekonomikai. Jordanijos dalis pasaulinėje prekyboje yra labai maža (2013 m. – 0,04 %). ES ir Jordanijos dvišalės prekybos balansas yra nepalyginamai palankesnis ES – ES prekių eksportas į Jordaniją 2014 m. sudarė 92 proc. visos 4,0 mlrd. EUR siekiančios dvišalės prekybos prekėmis. Jordanijos produktai nesudaro didelės konkurencijos ES eksportui į trečiųjų šalių rinkas.

               Dėl to ES gali pritarti būsimam bendram sutarimui PPO Generalinėje taryboje patenkinti prašymą dėl įsipareigojimų atidėjimo.

               2016/0015 (NLE)

               Pasiūlymas

               TARYBOS SPRENDIMAS

               kuriuo nustatoma pozicija, kurios ES vardu turi būti laikomasi PPO Generalinėje taryboje dėl Jordanijos prašymo taikyti PPO įsipareigojimų atidėjimą siekiant pratęsti jos eksporto subsidijų programos nutraukimo pereinamąjį laikotarpį

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalies pirmą pastraipą kartu su 218 straipsnio 9 dalimi,

               atsižvelgdama į Europos Komisijos pasiūlymą,

               kadangi:

               1)Marakeše pasirašytos Pasaulio prekybos organizacijos steigimo sutarties (toliau – PPO steigimo sutartis) IX straipsnio 3 ir 4 dalyse nustatytos leidimo atidėti įsipareigojimus, susijusius su PPO steigimo sutarties 1A, 1B arba 1C prieduose nurodytomis daugiašalėmis prekybos sutartimis ir jų priedais, procedūros;

               2)2007 m. liepos 27 d. Jordanijai suteiktas pratęsimas iki 2013 m. gruodžio 31 m., o laipsniško nutraukimo laikotarpis turėjo baigtis 2015 m. gruodžio 31 d., taikant pratęsimo procedūras pagal Sutarties dėl subsidijų ir kompensacinių priemonių 27 straipsnio 4 dalies b punktą dėl pereinamojo laikotarpio pagal tos sutarties 27 straipsnio 2  dalies b punktą tam tikroms besivystančioms šalims, dėl nutraukimo jos eksporto subsidijų programos, pagal kurią iš dalies ar visiškai atleidžiama nuo pajamų, gautų už tam tikrą eksportą, mokesčio;

               3)remdamasi PPO steigimo sutarties IX straipsnio 3 dalimi pagal Sutarties dėl subsidijų ir kompensacinių priemonių 27 straipsnio 4 dalies b punktą Jordanija pateikė prašymą dėl įsipareigojimų, susijusių su laipsnišku nutraukimu, atidėjimo iki 2018 m. gruodžio 31 d.;

               4)patenkinus prašymą dėl įsipareigojimų atidėjimo nebūtų neigiamai paveikta nei Europos Sąjungos ekonomika, nei jos prekybos interesai, tačiau būtų paremtos Jordanijos pastangos įveikti jos patiriamus ekonominius sunkumus, kylančius dėl sudėtingos ir nepastovios politinės padėties regione;

               5)todėl tikslinga nustatyti poziciją, kurios Sąjungos vardu turi būti laikomasi PPO Generalinėje taryboje – paremti Jordanijos prašymą dėl įsipareigojimų atidėjimo,

               PRIĖMĖ ŠĮ SPRENDIMĄ:

               1 straipsnis

               Pozicija, kurios Sąjungos vardu turi būti laikomasi Pasaulio prekybos organizacijos Generalinėje taryboje, yra paremti Jordanijos prašymą dėl įsipareigojimų atidėjimo, kad iki 2018 m. gruodžio 31 d. būtų pratęstas jos eksporto subsidijų programos nutraukimo pereinamasis laikotarpis, pagal prašymo dėl įsipareigojimų atidėjimo sąlygas.

               Šią poziciją pareiškia Komisija.

               2 straipsnis

               Šis sprendimas įsigalioja jo priėmimo dieną.

               Priimta Briuselyje

                     Tarybos vardu

                     Pirmininkas


               EUROPOS KOMISIJA
            Briuselis, 2016 01 25
            COM(2016) 28 final
            2016/0012(NLE)
            Pasiūlymas
            TARYBOS SPRENDIMAS
            dėl pozicijos, kurios Europos Sąjunga turi laikytis AKR ir ES ambasadorių komitete dėl AKR ir ES partnerystės susitarimo III priedo peržiūros

               AIŠKINAMASIS MEMORANDUMAS

               2014 m. birželio 19–20 d. Nairobyje vykusiame 39-ame posėdyje AKR
                  1
                ir ES ministrų taryba bendroje deklaracijoje susitarė tęsti Įmonių plėtojimo centro (ĮPC) – AKR ir ES partnerystės susitarimo
                  2
                III priedu sukurtos jungtinės techninės įstaigos – uždarymo procesą. Šioje bendroje deklaracijoje ministrų taryba AKR ir ES ambasadorių komitetui suteikė įgaliojimus priimti būtinus sprendimus, „įskaitant atitinkamus Kotonu susitarimo III priedo pakeitimus“.

               Nuo 2014 m. birželio mėn. vyko laipsniškas pasirengimas ĮPC likvidavimui: ĮPC veiklos nutraukimo proceso galutiniu etapu patvirtinta AKR ir ES partnerystės susitarimo III priedo peržiūra.

               Šiuo Komisijos pasiūlymu ketinama padaryti būtinus AKR ir ES partnerystės susitarimo III priedo pakeitimus ir nustatyti teisinį tik likvidavimui būtinos ĮPC veiklos pagrindą ir teisines nuostatas dėl:

               i) ĮPC teisinio subjektiškumo;

               ii) subjekto laipsniško veiklos nutraukimo laikotarpio nustatymo;

               iii) finansavimo tvarkos;

               iv) ĮPC valdymo struktūros pertvarkymo tik likvidavimo tikslais.

               Komisija taip pat nusprendė atšaukti Komisijos pasiūlymą dėl Tarybos sprendimo dėl Europos Sąjungos pozicijos AKR ir ES ministrų taryboje dėl AKR ir ES partnerystės susitarimo III priedo peržiūros (COM(2014) 364 final)
                  3
               , kuriuo remtasi per derybas rengiantis 39-am AKR ir ES ministrų tarybos posėdžiui. Tuo metu Komisija rekomendavo III priede panaikinti visas nuorodas į ĮPC. 2014 m. birželio 10 d. Komisijos priimtas sprendimas tapo nebeaktualus ir turi būti peržiūrėtas, kad būtų numatytas naujas teisinis tik likvidavimui būtinos ĮPC veiklos pagrindas. Komisijos sprendimas COM(2014) 364 bus atšauktas laikantis nustatytos tvarkos.

               Komisija Europos Sąjungos Tarybai siūlo priimti pridedamą sprendimą.

               2016/0012 (NLE)

               Pasiūlymas

               TARYBOS SPRENDIMAS

               dėl pozicijos, kurios Europos Sąjunga turi laikytis AKR ir ES ambasadorių komitete dėl AKR ir ES partnerystės susitarimo III priedo peržiūros

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 209 straipsnio 2 dalį kartu su 218 straipsnio 9 dalimi,

               atsižvelgdama į Afrikos, Karibų jūros ir Ramiojo vandenyno grupės valstybių ir Europos bendrijos bei jos valstybių narių partnerystės susitarimą (toliau – AKR ir ES partnerystės susitarimas)
                  4
               ,

               atsižvelgdama į Europos Komisijos pasiūlymą,

               kadangi:

               (1)AKR ir ES partnerystės susitarimo 100 straipsnyje nustatyta, kad AKR ir ES ministrų taryba, remdamasi AKR ir ES bendradarbiavimo dėl plėtros finansavimo komiteto rekomendacija, gali taisyti, peržiūrėti ir (arba) iš dalies keisti partnerystės susitarimo Ia, Ib, II, III, IV ir VI priedus;

               (2)AKR ir ES partnerystės susitarimo 15 straipsnio 4 dalyje nustatyta, kad AKR ir ES ministrų taryba gali perduoti įgaliojimus AKR ir ES ambasadorių komitetui;

               (3)2014 m. birželio 19–20 d. Nairobyje vykusiame 39-ame posėdyje AKR ir ES ministrų taryba bendroje deklaracijoje susitarė tęsti Įmonių plėtojimo centro (ĮPC) uždarymo procesą ir priimti „Kotonu susitarimo III priedo pakeitimus“. Todėl AKR ir ES ministrų taryba nusprendė AKR ir ES ambasadorių komitetui suteikti įgaliojimus priimti būtinus sprendimus, „įskaitant atitinkamus Kotonu susitarimo III priedo pakeitimus“;

               (4)III priedas keičiamas siekiant nustatyti naują teisinį tik likvidavimui būtinos ĮPC veiklos pagrindą,

               PRIĖMĖ ŠĮ SPRENDIMĄ:

               1 straipsnis

               1.Pozicija, kurios Sąjunga turi laikytis AKR ir ES ambasadorių komitete dėl AKR ir ES partnerystės susitarimo III priedo peržiūros, nustatoma remiantis prie šio sprendimo pridedamu AKR ir ES ambasadorių komiteto sprendimo projektu.

               2. Sąjungos atstovai AKR ir ES ambasadorių komitete gali pritarti neesminiams šio sprendimo projekto pakeitimams be tolesnio komiteto sprendimo.

               2 straipsnis

               Priėmus AKR ir ES ambasadorių komiteto sprendimą, jis skelbiamas Europos Sąjungos oficialiajame leidinyje.

               Priimta Briuselyje

                     Tarybos vardu

                     Pirmininkas

                     (1)

                        Afrikos, Karibų ir Ramiojo vandenyno valstybės.

                     (2)
                  OL L 317, 2000 12 15, p. 3. 2000 m. birželio 23 d. Kotonu pasirašytas susitarimas su pakeitimais, padarytais 2005 m. birželio 25 d. Liuksemburge pasirašytu susitarimu (OL L 209, 2005 8 11, p. 27) ir 2010 m. birželio 22 d. Uagadugu pasirašytu susitarimu (OL L 287, 2010 11 4, p. 3).

                     (3)

                        Pasiūlymas dėl Tarybos sprendimo dėl Europos Sąjungos pozicijos AKR ir ES ministrų taryboje dėl
                           AKR ir ES partnerystės susitarimo III priedo peržiūros, COM(2014) 364 final.

                        http://eur-lex.europa.eu/legal-content/LT/TXT/?uri=COM:2014:0364:FIN

                     (4)
                  OL L 317, 2000 12 15, p. 3. 2000 m. birželio 23 d. Kotonu pasirašytas susitarimas su pakeitimais, padarytais 2005 m. birželio 25 d. Liuksemburge pasirašytu susitarimu (OL L 209, 2005 8 11, p. 27) ir 2010 m. birželio 22 d. Uagadugu pasirašytu susitarimu (OL L 287, 2010 11 4, p. 3).

    ---documentbreak---

               EUROPOS KOMISIJA
            Briuselis, 2016 01 25
            COM(2016) 28 final
            PRIEDAS
            prie
            Pasiūlymo dėlTARYBOS SPRENDIMO
            dėl pozicijos, kurios Europos Sąjunga turi laikytis AKR ir ES ambasadorių komitete dėl AKR ir ES partnerystės susitarimo III priedo peržiūros

               PRIEDAS

               prie

               Pasiūlymo dėl

                  TARYBOS SPRENDIMO

               dėl pozicijos, kurios Europos Sąjunga turi laikytis AKR ir ES ambasadorių komitete dėl AKR ir ES partnerystės susitarimo III priedo peržiūros

               AKR IR ES AMBASADORIŲ KOMITETO

               SPRENDIMAS Nr. .../2015

               2015/.../...

               dėl AKR ir ES partnerystės susitarimo III priedo peržiūros

               AKR IR ES AMBASADORIŲ KOMITETAS,

               atsižvelgdamas į Afrikos, Karibų jūros bei Ramiojo vandenyno grupės valstybių ir Europos bendrijos bei jos valstybių narių partnerystės susitarimą
                  1
                (toliau – AKR ir ES partnerystės susitarimas), ypač į jo 100 straipsnį,

               kadangi:

               (1)AKR ir ES partnerystės susitarimo 100 straipsnyje nustatyta, kad AKR ir ES ministrų taryba, remdamasi AKR ir ES bendradarbiavimo dėl plėtros finansavimo komiteto rekomendacija, gali taisyti, peržiūrėti ir (arba) iš dalies keisti partnerystės susitarimo Ia, Ib, II, III, IV ir VI priedus;

               (2)AKR ir ES partnerystės susitarimo 15 straipsnio 4 dalyje nustatyta, kad AKR ir ES ministrų taryba gali perduoti įgaliojimus AKR ir ES ambasadorių komitetui;

               (3)AKR ir ES partnerystės susitarimo III priedo 2 straipsnis susijęs su Įmonių plėtojimo centru (ĮPC). 2 straipsnio 6 dalies a punkte AKR ir ES ambasadorių komitetas paskiriamas kaip ĮPC priežiūros institucija, kuri, be kita ko, atsakinga už Įmonių plėtojimo centro statutų ir darbo tvarkos taisyklių, priimtų AKR ir ES ambasadorių komiteto sprendimu Nr. 8/2005
                  2
               , nustatymą (toliau – ĮPC statutai). 2 straipsnio 7 dalies a punktu ĮPC vykdomajai tarybai, be kita ko, pavedama nustatyti Įmonių plėtojimo centro finansinį reglamentą, priimtą AKR ir ES ambasadorių komiteto sprendimu Nr. 5/2004
                  3
                (toliau – ĮPC finansinis reglamentas), ir Įmonių plėtojimo centro tarnybos nuostatus, priimtus AKR ir ES ambasadorių komiteto sprendimu Nr. 9/2005
                  4
                (toliau – ĮPC tarnybos nuostatai);

               (4)ĮPC statutų 1 straipsnyje apibrėžtas ĮPC teisinio subjektiškumo principas;

               (5)ĮPC statutų 9 ir 10 straipsniuose nustatyti ĮPC vykdomosios tarybos įgaliojimai ir sudėtis;

               (6)2014 m. birželio 19–20 d. Nairobyje vykusiame 39-ame posėdyje AKR ir ES ministrų taryba bendroje deklaracijoje susitarė tęsti organizuotą Įmonių plėtojimo centro (ĮPC) uždarymo procesą ir priimti „AKR ir ES partnerystės susitarimo III priedo pakeitimus“. Todėl AKR ir ES ministrų taryba nusprendė AKR ir ES ambasadorių komitetui suteikti įgaliojimus priimti būtinus sprendimus;

               (7)pirmiau minėta AKR ir ES ministrų tarybos bendra deklaracija sukurta AKR ir ES jungtinė darbo grupė (toliau – JDG), siekiant užtikrinti, kad ĮPC būtų uždarytas kuo geresnėmis sąlygomis;

               (8)2014 m. spalio 23 d. Sprendime Nr. 4/2014
                  5
                AKR ir ES ambasadorių komitetas įgaliojo ĮPC vykdomąją tarybą imtis visų reikiamų priemonių tam, kad būtų pasiruošta ĮPC uždarymui. ĮPC vykdomoji taryba su kuratoriumi pasirašė sutartį, kuri galioja iki 2016 m. gruodžio 31 d.;

               (9)remiantis minėto sprendimo Nr. 4/2014 2 straipsnio 3 dalimi, uždarymo plane numatyta, kad ĮPC uždarymo etapas užbaigiamas ne vėliau kaip 2016 m. gruodžio 31 d. 2015 m. birželio 29–30 d. vykdomajai tarybai patvirtinus galutinį uždarymo planą, pradėtas galutinis uždarymo etapas;

               (10)po uždarymo etapo prasidės „pasyvusis etapas“, kuriuo ĮPC tęs tik likvidavimui būtiną veiklą.
                     Šiuo kuratoriaus administruojamu etapu gali būti atliekamos administracinės užduotys, be kita ko, tvarkomi ĮPC archyvai, administraciniai formalumai arba sprendžiami uždarymo etapu neišspręsti ginčai. „Pasyvusis etapas“ prasidės kitą dieną po uždarymo etapo pabaigos, t. y. 2017 m. sausio 1 d.

               „Pasyvusis etapas“ pasibaigs po penkerių metų arba tada, kai ĮPC bus įvykdęs visus įsipareigojimus ir likvidavęs visą turtą;

               (11)pagal Finansinio reglamento 26 straipsnio 1 dalį sąskaitos bus uždarytos finansinių metų pabaigoje, kad būtų parengtos ĮPC finansinės ataskaitos. Todėl teisės aktų nustatytas 2016 m. auditas, susijęs su uždarymo etapu, bus užbaigtas ne vėliau kaip 2017 m. birželio 30 d.;

               (12)AKR ir ES partnerystės susitarimo III priedas keičiamas panaikinant nuorodas į ĮPC. Šiuo sprendimu nustatomas naujas ĮPC teisinis pagrindas, galiosiantis nuo „pasyviojo etapo“ pradžios, t. y. nuo 2017 m. sausio 1 d.;

               (13)remiantis AKR ir ES partnerystės susitarimo 95 straipsnio 1 dalimi, Susitarimas nustoja galioti 2020 m. Todėl su ĮPC veikimu „pasyviuoju etapu“ susijusios valdymo struktūros taip pat turėtų būti nustatytos laikotarpiu po 2020 m. vasario 28 d.,

               NUSPRENDĖ:

               1 straipsnis

               AKR ir ES partnerystės susitarimo III priedas iš dalies keičiamas taip:

               1.III priedo pavadinimas pakeičiamas taip:

               „Institucinė parama“.

               2.1 straipsnis pakeičiamas taip:

               „Palaikant bendradarbiavimą remiamas institucinis mechanizmas, kad būtų skatinamas žemės ūkis ir kaimo plėtra. Šiomis aplinkybėmis bendradarbiavimas padeda stiprinti Bendradarbiavimo žemės ūkio ir kaimo srityse techninio centro (CTA) vaidmenį tobulinant AKR institucinius gebėjimus, visų pirma informacijos valdymą, kad būtų plečiamos galimybės naudotis technologijomis, kuriomis didinamas žemės ūkio našumas, skatinamas komercinimas, užtikrinama maisto sauga ir kaimo plėtra.“

               3.3 straipsnis tampa 2 straipsniu ir pakeičiamas jo tekstu.

               2 straipsnis

               1.Prieš pasibaigiant uždarymo etapui ĮPC vykdomoji taryba paskiria kuratorių, kuris užtikrina administravimą „pasyviuoju etapu“ nuo 2017 m. sausio 1 d. penkerių metų laikotarpiui arba iki tada, kai ĮPC bus įvykdęs visus įsipareigojimus ir likvidavęs visą turtą.

               2.Kuratorius atsakingas už administravimą „pasyviuoju etapu“. AKR ir ES ambasadorių komitetui kuratorius teikia metines administravimo „pasyviuoju etapu“ pažangos ataskaitas.

               3 straipsnis

               1.ĮPC statutai, ĮPC finansinis reglamentas ir ĮPC tarnybos nuostatai galioja iki uždarymo etapo pabaigos, t. y. iki 2016 m. gruodžio 31 d.

               Šiuo sprendimu nustatomas naujas ĮPC teisinis pagrindas, galiosiantis nuo 2017 m. sausio 1 d.

               2.Nuo 2017 m. sausio 1 d. ĮPC teisinis subjektiškumas, kaip nustatyta ĮPC statutų 1 straipsnyje, nesikeičia tik ĮPC likvidavimo tikslais.

               3.„Pasyviuoju etapu“ ĮPC vykdomoji taryba, įsteigta ĮPC statutų 9 ir 10 straipsniais, tęsia veiklą iki dienos, kurią AKR ir ES ambasadorių komitetas pagal Sprendimo Nr. 4/2014 4 straipsnį priima sprendimą dėl pasiūlymo dėl biudžeto įvykdymo patvirtinimo.

               Prasidėjus „pasyviajam etapui“ ĮPC vykdomoji taryba atlieka tik užduotis, susijusias su uždarymo ataskaitos tvirtinimu, uždarymo etapo finansinių ataskaitų rengimu ir pasiūlymo dėl sprendimo dėl biudžeto įvykdymo patvirtinimo perdavimo AKR ir ES ambasadorių komitetui. Nuo 2017 m. sausio mėn. rengiamas tik vienas posėdis per metus.

               Jei AKR ir ES ambasadorių komitetas nenusprendžia kitaip, praėjus trims mėnesiams nuo pasiūlymo perdavimo biudžeto įvykdymo patvirtinimas laikomas priimtu.

               4.Su „pasyviuoju etapu“ susijusios išlaidos padengiamos 11-ojo Europos plėtros fondo lėšomis.

               5.ĮPC įsipareigojimams trečiosioms šalimis ir trečiųjų šalių įsipareigojimams ĮPC nuo 2017 m. sausio 1 d. taikomas penkerių metų senaties terminas.

               4 straipsnis

               2014 m. birželio 19–20 d. AKR ir ES ministrų tarybos bendra deklaracija sukurta ES ir AKR jungtinė darbo grupė, atsakinga už ĮPC uždarymą, darbą baigia AKR ir ES ambasadorių komitetui pagal Sprendimo Nr. 4/2014 4 straipsnį priėmus pasiūlymą dėl sprendimo dėl biudžeto įvykdymo patvirtinimo.

               5 straipsnis

               Šis sprendimas įsigalioja jį priėmus, išskyrus 1 straipsnį, kuris įsigalioja 2017 m. sausio 1 d.

               Priimta [...] [...]

                     AKR ir ES ambasadorių komiteto vardu

                     Pirmininkas

                     (1)
                  OL L 317, 2000 12 15, p. 3. 2000 m. birželio 23 d. Kotonu pasirašytas susitarimas su pakeitimais, padarytais 2005 m. birželio 25 d. Liuksemburge pasirašytu susitarimu (OL L 209, 2005 8 11, p. 27) ir 2010 m. birželio 22 d. Uagadugu pasirašytu susitarimu (OL L 287, 2010 11 4, p. 3).

                     (2)

                        OL L 66, 2006 3 8, p. 16.

                     (3)
                  OL L 70, 2006 3 9, p. 52.

                     (4)

                        OL L 348, 2005 12 30, p. 54.

                     (5)
                  OL L 330, 2014 11 15, p. 61.